WhatsApp odlaže nova pravila zbog zabrinutosti korisnika | Nova Ekonomija\nServis ya slanje poruka Vacap (WhatsApp) odložio je promenu uslova korišćenja za 15. maj, zbog velikih kritika zbog navoda o narušavanja privatnosti i deljenja korisničkih podataka sa Fejsbukom, piše Biznis insajder.\nOdlaganje je rezultat "zabune" i "dezinformacija" oko nove politike, navela je kompanija na svom blogu.\nWhatsApp navodi da nova pravila korišćenja aplikacije uključuju nove opcije, ali da "ne proširuje njihovu mogućnost deljenja podataka sa Fejsbukom".\nDatum ažuriranja pravila korišćenja biće pomeren za 15. maj, navodi se na blogu. WhatsApp je takođe rekao da ničiji nalog neće biti suspendovan ili izbrisan 8. februara, kada su noe smernice prvobitno trebale da stupe na snagu.\nNajava dolazi dve nedelje nakon što je kompanija najavila promene.Nakon objavljivanja nove politike, mnogi korisnici prešli su na alternativne platforme kao što su Signal ili Telegram.\nWhatsApp je pokušao da smiri situaciju rekavši da je ažuriranje dizajnirano da pomogne preduzećima na toj platformi.\n"Želimo da budemo jasni da ažuriranje smernica ni na koji način ne utiče na privatnost vaših poruka sa prijateljima ili porodicom. Umesto toga, ovo ažuriranje uključuje promene u vezi sa porukama preduzeća na Vacapu, što je neobavezno, i pruža dalju transparentnost o tome kako prikupljamo i koristimo podatke", rekao je Vacap.\nS druge strane, Signal je prošle nedelje zabeležio 7,5 miliona novih preuzimanja, što je porast od 4.200 odsto u odnosu na prethodnu nedelju.\nU sredu je Signal bio na vrhu Guglovih i Eplovih prodavnica aplikacija.\nVeliki broj korisnika migrirao je i na Telegram. Ta platforma je prošle nedelje stekla 9 miliona novih korisnika, što je 91 odsto više u odnosu na prethodnu nedelju.


Švajcarci na referendumu o menadžerskim platama | Kamatica\nPočetna > tekst > Švajcarci na referendumu o menadžerskim platama\nTekst objavljen: 23.05.2013 13:30\nMeđu šefovima velikih švajcarskih koncerna u poslednje vreme vlada atmosfera napetosti, s povod su najave vlasti da referendumom ograniče plate menadžerima.\n'Inicijativa za pravedne plate 1:12’ za cilj ima da mesečna plata nijednog direktora ne bude veća od najniže plate u preduzeću na godišnjem nivou. Njeni pokretači žele da utemelje odnos 1:12 u Ustavu, a o ovom pitanju u novembru bi trebalo da bude održan i referendum.\nI dok sindikati podržavaju ovu inicijativu i kritikuju ekstremne razlike između plata glavnih menadžera i zaposlenih,mnoge velike kompaije razmatraju mogućnost odlaska iz zemlje.\nDirektor švajcarskog udruženja poslodavaca Tomas Daum, upozorava da se ne treba mešati u to ako će u preduzećima biti formirane plate.\nOn očekuje da će koncerni potražiti alternative kako bi izbegli uvođenje zakona o odnosu plata 1:12 i radikalno rešenje koje podrazumeva prebacivanje preduzeća u inostranstvo. Neke od mogućnosti, po njegovom mišljenju, su i zapošljavanje direktora u holding-kompanijama sa sedištem u inostranstvu.\nšvajcarska plate zarade plate direktora menadžer


LSV pita Dačića zašto ne ukloni provokativni transparent ispred zgrade ministarstva | Autonomija\nLSV pita Dačića zašto ne ukloni provokativni transparent ispred zgrade ministarstva\n"Da li je priča o ‘korekciji granica’ između Srbije i Kosova samo uvod u novi sukob u Bosni i Hercegovini?"\nLiga socijaldemokrata Vojvodine (LSV) pitala je danas ministra spoljnih poslova Ivicu Dačića da li je on autor transparenta koji se mesecima, uz povremene prekide, nalazi ispred zgrade ministarstva i da li to onda znači da je Dačić pristalica ideje novog sukoba u Bosni i Hercegovini.\nNa transparentu ispred zgrade Ministarstva inostranih poslova u Beogradu piše: “Ako Kosovo nije Srbija, ni Republika Srpska nije Bosna!”, a pored natpisa je ruska zastava.\n“Pitamo Ivicu Dačića da li je to politika koju kao ministar spoljnih poslova zastupa? Da li je priča o ‘korekciji granica’ između Srbije i Kosova samo uvod u novi sukob u Bosni i Hercegovini? Ako ne stoji iza navedenog transparenta i ratnohuškačke poruke koja se iza njega krije, pitamo zbog čega kontroverzni transparent nije uklonjen?”, naveo je u saopštenju za javnost član Predsedništva LSV-a Milivoj Bešlin.\nDodao je da ukoliko svako može da kači poruke koje želi ispred ministarstva, LSV pita Ivicu Dačića da li će ispred ulaza u svoje ministarstvo dopustiti transparent sa natpisom: “Ovo nije Rusija!”\n“Transparent sa navedenom porukom LSV će doneti već sledeće nedelje i razapeti preko postojećeg, ako on ne bude uklonjen”, poručio je Bešlin.


Rekonstruisana važna saobraćajnica u Kovilju - Telegraf.rs\n20/09/17 | 11:38\nRekonstruisana važna saobraćajnica u Kovilju\nGradonačelnik Vučević naglasio je da Grad Novi Sad mora da vodi politiku ravnomernog razvoja u svim delovima grada\nGradonačelnik Novog Sada Miloš Vučević posetio je naselje Kovilj povodom završetka radova na rekonstrukciji i proširenju saobraćajnih površina ukupne dužine 1366 metara u Ulici Stevana Pešića.\nPostojeći asfaltni kolovoz je proširen, a širina novoizgrađene saobraćajnice iznosi 5 metara od Ulice Laze Kostića do Ribarske ulice, odnosno 5,5 metara od Ulice Laze Kostića do Ulice Jovice Pavlice. Takođe, izgrađena su i tri autobuska stajališta obostrano duž Ulice Stevana Pešića.\nGradonačelnik Vučević naglasio je da Grad Novi Sad mora da vodi politiku ravnomernog razvoja u svim delovima grada.\n- Iz tog razloga doneo sam odluku, pre svega na inicijativu Mesne zajednice Kovilj, da jedna od većih investicija u pogledu putne infrastrukture u ovoj godini bude u ovom naselju. Urađena je jedna od najvažnijih i najprometnijih ulica, kompletno je rekonstruisana kolovozna traka i postavljena su autobuska stajališta. Ovo je velika stvar za Koviljčane koji imaju, ne samo bolju kolovoznu traku u ovoj ulici nego i uslove da od sada ovom trasom ide i gradski saobraćajni prevoz. Takođe, otvara se mogućnost da JGSP "Novi Sad" na još bolji način organizuje prevoz Koviljčana, odnosno da autobuske stanice budu ravnomerno udaljene u odnosu na sve delove Kovilja, što je i bio jedan od zahteva Mesne zajednice. Naravno, na ovome nećemo stati, i već razgovaramo sa meštanima i sa predsednikom MZ šta je to što im nedostaje kako bi se poboljšao kvalitet života – rekao je gradonačelnik Miloš Vučević i dodao da je posebno ponosan na to što je Grad Novi Sad izdvojio sredstva iz budžeta kako bi Koviljčanima olakšao korišćenje autoputa deonicom Kovilj – Novi Sad i obratno.\nPredsednik MZ Kovilj Mladen Vernački zahvalio se u ime meštana gradonačelniku Vučeviću i Gradu Novom Sadu koji su, kako je rekao, imali sluha za njihove zahteve i dodao da će ova investicija doprineti kvalitetnijem životu Koviljčana. Izvođač radova DOO Karin Komerc završio je posao u dogovorenom roku, a investiciona vrednost ugovorenih radova za saobraćajne površine bila je 60 miliona dinara.\nU Novom Sadu uhapšeno šest osoba zbog zloupotrebe položaja: Izvršitelja oštetili za skoro 89 miliona


Beograd: Nenad Lalatović novi šef stručnog štaba ekipe Čukaričkog\n26. decembar, 2016.\nFudbalski klub Čukarički predstavio je da danas novog šefa stručnog štaba koji će na klupi zameniti dosadašnjeg prvog trenera Gordana Petrića. Četvorogodišnji ugovor potpisao je mladi Nenad Lalatović, doskorašnji trener novosadske Vojvodine.\nNakon nedavnog rastanka sa Gordanom Petrićem fudbalski klub Čukarički je rešio pitanje upražnjenog mesta šefa stručnog štaba prvog tima. Tu funkciju će u naredne četiri godine obavljati doskorašnji strateg novosadske Vojvodine, Nenad Lalatović, koji je danas predstavljen na prigodnoj konferenciji za medije održanoj u beogradskom hotelu ’’Envoy’’.\nKao što je javnosti poznato, Lalatović je već neko vreme bio želja kluba sa Banovog brda, ali su se tek sada stekli uslovi za započinjanje saradnje. Mladi stručnjak je u svom prvom obraćanju javnosti nakon potpisivanja ugovora istakao da je došao u najorganizovaniji klub u ligi i da veruje u uspešnu saradnju i dobre rezultate:\n’’Oduvek sam govorio da je Čukarički najorganizovaniji klub u ligi i velika je čast biti deo njega. Drago mi je što ću sarađivati sa predsednikom Obradovićem i sportskim direktorom Matijaševićem, verujem uspešno. Žao mi je što imamo samo 20 bodova, Čukarički zaslužuje mnogo više i došao sam da poboljšam igru, siguran sam da će se to desiti. Moje ambicije su uvek visoke, verujem da ćemo ove sezone izboriti plasman u plej-of, a naredne ponovo biti hit u Super ligi Srbije. Znam da je za mnoge to nemoguća misija, ali za mene nije.’’\nSportski direktor ’’brđana’’ Vladimir Matijašević istakao je da je zadovoljan činjenicom da je doveo trenera sa kojim je uspešno sarađivao i u kruševačkom Napretku:\n’’Lalatović i ja se poznajemo dugo godina, mislim da je neophodan u ovoj nezavidnoj situaciji. Uveren sam da će razmrdati ekipu, koja ima kvalitet, ali se nalazi na mestu na kojem ne zaslužuje.’’\nNenad Lalatović (39) je rođen u Beogradu, a tokom uspešne fudbalske karijere igrao je na poziciji štopera. Karijeru je započeo 1994.godine u redovima Crvene zvezde, a nastupao je još za OFK Beograd, Radnički iz Kragujevca, Milicionar, Šahtjor, Volfsburg, Zemun i ponovo OFK Beograd u kojem je 2007.godine završio igračku karijeru. Trenerskim poslom počeo je da se bavi 2010.godine u Sremu, da bi ga trenerski put kasnije vodio u Proleter, Voždovac, Napredak, Crvenu zvezdu, Borac iz Čačka i novosadsku Vojvodinu. Sa ekipom Vojvodine je na kraju jesenje polusezone zauzeo 3.mesto na tabeli sa devet bodova zaostatka za vodećom Crvenom zvezdom i tri boda zaostatka za drugoplasiranim Partizanom.\nEkipa Čukaričkog je jesenji deo šampionata završila na razočaravajućem 12.mestu na superligaškoj tabeli, sa samo 20 osvojenih bodova, pa trenera Lalatovića čeka težak zadatak da do kraja preliminarne faze sustigne rivale i zauzme jednu od prvih osam pozicija koje vode u plej-of. Osmoplasirani Spartak ’’brđanima’’ trenutno ’’beži’’ čak deset bodova (30).


Ukrajinski gasni operater: Rusija smanjuje tranzit gasa - 04.04.2021, Sputnik Srbija\nDirektor gasne kompanije „Operator GTS Ukrajine“ Sergej Makogon saopštio je da kompanija „Gasprom“ postepeno smanjuje tranzit gasa kroz Ukrajinu i napomenuo da... 04.04.2021, Sputnik Srbija\nevropa, svet, vesti, ukrajina, gasovod\n© Sputnik / Stringer / Uđi u foto-galerijuVentil na cevovodu gasne stanice "Nežuhiv" u Lavovskoj oblasti u Ukrajini\nDirektor gasne kompanije „Operator GTS Ukrajine“ Sergej Makogon saopštio je da kompanija „Gasprom“ postepeno smanjuje tranzit gasa kroz Ukrajinu i napomenuo da je važno sprečiti završetak izgradnje gasovoda „Severni tok 2“.\n„’Gasprom’ postepeno smanjuje tranzit kroz Ukrajinu. Posle pokretanja ‘Turskog toka’... tranzit u Tursku, Grčku i Bugarsku u potpunosti je prebačen iz Ukrajine na nove gasovode. A od 1. aprila i isporuke gasa u Rumuniju u potpunosti se obezbeđuje iz Bugarske preko ‘Turskog toka’... Sada se u južnom pravcu kroz Ukrajinu tranzit vrši samo za potrošače Moldavije“, napisao je Makogon u na svojoj stranici na Fejsbuku.\nPrema njegovim rečima, ako se „Turski tok“ nastavi kroz Bugarsku i Srbiju, „Gasprom“ će prebaciti na „Turski tok“ i tranzit u Mađarsku.\n„Za Ukrajinu to znači dodatni gubitak od 10-12 milijardi kubnih metara tranzita godišnje. Veoma je važno sprečiti završetak izgradnje ‘Severnog toka 2’. Tranzit gasa kroz Ukrajinu nije samo značajan prihod, već važan element ukrajinske energetske i vojne bezbednosti“, dodao je on.\nRanije je pres služba „Operatora GTS Ukrajine“ saopštila da se tranzit gasa u Evropu kroz Ukrajinu u februaru smanjio za 25 odsto u odnosu na januar, na 2,91 milijarde kubnih metara.\n13 Januar, 17:01\nKrajem decembra 2019. godine Rusija i Ukrajina potpisale su paket sporazuma o nastavku tranzita gasa kroz Ukrajinu, uključujući i tranzitni ugovor na pet godina, prema kojem je „Gasprom“ garantovao pumpanje 65 milijardi kubnih metara gasa 2020. i po 40 milijarde u naredne četiri.\nProtiv izgradnje gasovoda „Severni tok 2“ aktivno se bore Sjedinjene Američke Države, koje žele da prodaju svoj tečni prirodni gas u EU, kao i Ukrajina, koja se plaši da će izgubiti prihode od tranzita ruskog gasa. SAD su uvele sankcije gasovodu u decembru 2019. godine, usled čega je švajcarska kompanija „Olsiz“ bila primorana da zaustavi radove na polaganju cevi.\nPoljski ekspert otkrio prevaru u Ukrajini za kupovinu ruskog gasa


Ministarstvo privrede KS i općine – Najavljena veća izdvajanja za privredu – FENA-BIZ\nHome Vijesti Ministarstvo privrede KS i općine – Najavljena veća izdvajanja za privredu\nMinistarstvo privrede KS i općine – Najavljena veća izdvajanja za privredu\nSARAJEVO, 27. januara (FENA) – Ministar privrede Kantona Sarajevo Adnan Delić održao je danas sastanak sa načelnicima općina u Kantonu radi dogovora o budućoj saradnji i utrošku sredstava za privredu u ovoj budžetskoj godini, sa fokusom na industrijsko-poslovne zone, poljoprivredu, vodoprivredu i šumarstvo.\nNaglašeno je i kako su Programom utroška namjenskih sredstava u ovoj godini planirana veća izdvajanja za oblast poljoprivrede. Ukazano je na brojne probleme u implementaciji sredstava koja su izdvajana za poljoprivredu do sada, te je istaknuto kako se moraju harmonizirati propisi u ovoj oblasti.\n– Registri dodjele svih poticaja privredi u Kantonu bit će javno dostupni na stranici Ministarstva privrede KS- najavio je Delić.\nTeme razgovora bile su i projekti uređenja riječnih korita koji se finansiraju iz budžeta KS kroz tzv. vodne naknade, a koji će biti nastavljeni i u ovoj godini, projekti razvoja planinskog turizma, te pošumljavanja devastiranih zemljišta. Sastanku su se odazvali načelnici i predstavnici svih općina, te su izrazili zahvalnost ministru Deliću na njegovoj organizaciji, ističući kako je ovakav vid komunikacije važan za buduću saradnju, saopćeno je iz Službe za protokol i press KS.


Mobilni operater ugasio telefonski broj posto je svaka osoba koja ga je do sada koristila umrla! #portabl\nMobilni operater ugasio telefonski broj posto je svaka osoba koja ga je do sada koristila umrla!\n25 July, 2011 - 05:10 AM - No Comment Yet Bugarski mobilni operater odlucio je da suspenduje broj telefona 0888 888 888 – posto je u proteklih 10 godina svaka osoba koja ga je koristila – umrla! Prvi vlasnik Vladimir Grasnov, bivsi direktor mobilnog operatera Mobitel koja je izdala broj, umro je od raka 2001. prve godine, sa samo 48 godina. Kasnije su kruzile glasine da ga je otrovao neko iz rivalskih kompanija zbog njegovog velikog poslovnog uspeha.\nBroj zatim prelazi u ruke bugarskom narko bosu, Konstantinu Dimitrovu, koga je ustrelio nepoznati napadac u Holandiji. Razlog njegove posete toj zemlji je provera njegove, 500 miliona funti vredne, imperije stecene prodajom narkotika. Dimitrov, koji je ubijen u 31. godini, nosio je sa sobom mobilni. Kasnije se utvrdilo da se iza ubistva nalaze ruski narko bosovi koji su bili ljubomorni na njegove uspesne operacije krijumcarenja.\nNakon toga broj koristi Konstantin Dislijev, takodje osoba upletena u mafiju, koji je ubijen ispred indijskog restorana u glavnom gradu Bugarske – Sofiji. Dislijev, zvanicno trgovac nekretninama, vodio je tajne operacije krijumcarenja kokaina. Ubijen je nakon sto je policija usla u trag 130 miliona funti vrednom tovaru kokaina koji je trebao da udje u njegovu zemlju iz Kolumbije.\nOd tada, broj je iskljucen i nije dostupan za koriscenje dok policija i dalje vodi slucaj na rasvetljenju ubistva Dislijeva.\nZvanicnici mobilnog operatera kazu da je sada dobro sto je broj iskljucen. Svi pozivaoci dobijaju poruku “broj je van zone mreznog pokrivanja“. Takodje navode: “Nemamo komentar i nemozemo raspravljati o individualnim brojevima“.\nIzvor: Zezaš me\nTags: broj telefona ← Promena operatera – korak po korak\nMaskice za Sony Ericsson Xperia Arc →\nComment\tZanimljivi članci na Internetu


Dan online - Ekonomija: Nezakonito prodaju državnu imovinu - 2019-03-20\nEkonomija PRAVNI ZASTUPNICI RADNIKA VEKTRA BOKE IZNIJELI OPTUŽBE NA RAČUN VLASNIKA\nMartinović i Pejović Nezakonito prodaju državnu imovinu\nIzvršni direktor Udruženja za implementaciju prava Ranko Martinović kazao je da Vektra Boka ne samo što prodaje imovinu netransparentno, već to čini i nezakonito, jer prometuje državnu imovinu. Riječ je, kako je rekao, o prodaji parcela na Žanjicu kao i o oglašavanju prodaje Milašinovića plaže. Kako je naveo, prema dostupnim podacima preduzeće Adrija transport iz Herceg Novog bilo je jedini ponuđač za kupovinu Vektra Bokine imovine gdje se nalaze teniski tereni za 1,2 miliona eura. Međutim, odbijeni su uz objašnjenje da su našli drugog kupca. Prema nezvaničnim informacijama koje imaju, ta imovina je prodata za 600.000 eura.\nMartinović je na jučerašnjoj pres konferenciji istakao da niko nema prava da traži drugoga kupca, mimo konkursa, tim prije što je „u međuvremenu Adrija transport, na zahtjev menadžmenta Boke, dobila saglasnost svih radnika koji su sada u sporu i čekaju svoje isplate, da će ispuniti prema radnicima kompletne obaveze koje se tiču isplata, kao i kompletne obaveze u dogovoru sa menadžmentom da se plate doprinosi”.\nMartinović tvrdi da Vektra Boka, čiji je vlasnik Dragan Brković, ima i devizni račun kod NLB-a, preko kojih se ovih dana isplaćuju povjerioci. Tvrdi da Vektra Boka ima legalan račun kod Prve banke koji je blokiran, a da račun kod NLB-a služi kako bi se izbjegle obaveze prema državi, porezi, doprinosi i slično.\nPravni zastupnik nekadašnjih radnika Vektra Boke, advokat Jovan Pejović, ponovio je da je imovina Vektra Boke založena za račun kredita kompanije Vektra Montenegro.\nPredsjednik odbora direktora Vektra Boke Milić Popović negirao je tvrdnje Martinovića i Pejovića. Kako je rekao, sve se prodaje u skladu sa Planom reorganizacije i ona imovina za koju je Privredni sud utvrdio da se može prodati.


Vujović: Na grbači naroda 600 direktora EPS-a\nVUČIĆ: Za mene je Kosovo deo Srbije, ali nije sve naše, a nije ni njihovo 54\t163\n15.07.2014. 01:29h 25.07.2016. 02:22h\nVujović smatra da samo poskupljenje struje ne bi rešilo problem, jer je menadžment EPS-a koji čini 600 visoko plaćenih direktora - vehi problem, a prosečna plata u EPS-u je 75.000 dinara, što je duplo više od zarade prosečnog radnika u Srbiji\nBEOGRAD - Ako druge mere ne daju efekta, penzije i plate u javnom sektoru biće manje za deset odsto, a odluku o tome doneće Vlada, kaže ministar privrede i vršilac dužnosti ministra finansija Dušan Vujović.\nPrema mišljenju Vujovića, neophodno je da se pronađe kombinacija mera koja će najpravilnije rasporediti teret reformi.\nObaranje deficita svake godine, smanjenje plata i penzija za 10 odsto, promene u lošem, a preplaćenom menadžmentu EPS-a, i značajno efikasnija naplata poreza i akciza - mere su kojima se može poboljšati privredni ambijent i uspešno sprovesti započeti reformski kurs, rekao je Vujović.\nVujović smatra da samo poskupljenje struje ne bi rešilo problem, jer je menadžment EPS-a koji čini 600 visoko plaćenih direktora - vehi problem, a prosečna plata u EPS-u je 75.000 dinara, što je duplo više od zarade prosečnog radnika u Srbiji.\nPoseban problem su i tehnički gubici od 18 odsto i rekordno niska naplata od 84 procenta, rekao je Vujović .\n""Moj plan je da linearno spuštamo deficit svake godine za oko 60 milijardi dinara i da tako dođemo do cilja - smanjenje deficita do 2017. godine na oko 130 milijardi dinara. Predlažem da povećamo naplatu akciza, carine i poreza, čime bismo uštedeli oko 100 miliona evra. Uporedo sa tim, uvođenjem reda u javna preduzeća moguće su uštede od još 200 do 300 miliona evra"", rekao je Vujović.\nPrema njegovim rečima, uspešnom realizacijom ovih poteza umanjuje se potreba za smanjenjem plata i penzija.


Kancelarija za mlade Grada Beograda u periodu od 04. do 12. avgusta 2018. godine nizom aktivnosti obeležila je Međunarodni dan mladih u cilju skretanja pažnje na probleme, kulturna i pravna pitanja omladine, učenika i studenata.\nNa trodnevnoj besplatnoj obuci za pisanje projekata u Gnezdu, od 04. do 06.avgusta, tridesetoro mladih ljudi opštinskih klancelarija za mlade, iz udruženja mladih i udruženja za mlade dobilo je priliku da besplatno nauči kako da samostalno pišu kvalitetne projekte i od toga pristojno zarađuju. Tokom trodnevne obuke polaznici su prošli kroz proces razvoja projekta, od ideje do realizacije.\nU prostorijama Gnezda, 7.avgusta održana je prva javna rasprava o Nacrtu lokalnog akcionog plana za mlade Grada Beograda. Bezbednost mladih, mobilnost i informisanost mladih, socijalna uključenost mladih samo su neke od tema o kojima su govorili Nemanja Markovic zamenik direktora Kancelarije za mlade Beograd, Dino Martinić zamenik predsednika Studentskog parlamenta Univerziteta u Beogradu, Borijan Soković predsednik Saveza studenata Beograda, Milan Savić predsednik Studentske konferencije univerziteta Srbije, Stefan Đorđevic generalni sekretar Krovne organizacije mladih Srbije.\nU saradnji sa Nacionalnom službom za zapošljavanje avgusta u Gnezdu smo organizovali Dan otvorenih vrata. Tokom ovog događaja savetnici za zaposljavanje, karijerno informisanje i vođenje, organizatori programa zapoošljavanja i organizatori obrazovanja odraslih predstavili su mladima aktuelne usluge i mere Nacionalne službe za zapošljavanje. U direktnom kontaktu oni su razgovarali sa mladima, pružili im potrebne informacije i dali savete iz delokruga svog rada. Dan otovrenoih rata su posetili i srednjoškolci i svrešni srednjoškolci, korisnici Centra za zaštitu odojčadi, dece i omladine\nKancelarija za mlade je 10.avgusta u Gnezdu, organizovala obukui promociju zapošljavanja - Edukacija o vinskom turizmu. Cilj ove edukacije je da se mladi upoznaju sa mogućnošću zapošljavanja u turizmu, sa posebnim fokusom na znanja kako bi se postao ekspert u vinskom turizmu. Prisutni su imali priliku da se upoznaju sa osnovnim uslovima bavljenjem vinskim turizmom, ulogom i značajem Turističke organizacije Grada Beograda u promociji vinarija sa svih gradskih opština u funkciji održivog razvoja i povećanja samozapošljavanja, kao i sa ulogom turističkih organizacija. Tokom realizacije ovog programa, kreiran je novi turistički proizvod - vinska tura Beograd - Vinska metropola Balkana, nakon čega će krajnji korisnici imati priliku da aktivno učestvuju u daljem razvoju i implementaciji tog turističkog proizvoda, a što će dovesti do mogućnosti za njihovo zapošljavanje.\nNa Adi Ciganliji, 11.avgusta organizovali smo mini fudbalsko takmičenje na kojem su učestvovale četiri ekipe: tim Grada Beograda, tim Uprave policije, tim Saveza studenata Beograda i tim Krovne organizacije mladih Srbije. Na turniru su učestvovali i mladi iz Centra za zaštitu odojčadi, dece i omladine u ekipama Grada Beograda i Saveza studenata Beograda. Uz pomoć društveno odgovornih kompanija, Jovanjica doo, Atos, sportske kladionice Maxbet i SC Olipm obezedili smo donacije u vrednosti oko 1.200.000,00 dinara, koje su timovi u saradnji sa donatorima, donirali u humanitarne svrhe NURDOR-u, Centru za zaštitu odojčadi, dece i omladine, Prihvatilištu i prihvatnoj stanici Beograd i Univerzitetskoj dečijoj klinici Tiršova. Kancelarija za mlade Grada Beograda je za 10 mladih iz Centra za zaštitu odojčadi, dece i omladine obezbedila pohađanje besplatnih kurseva stranih jezika i računara.\nMeđunarodni dan mladih, 12.avgusta obeležili smo organizovanjem centralnog događaja u Gnezdu. Tog dana od 17 do 19 časova omladinske organizacije imale su priliku da predstave svoj rad na “Sajmu udruženja za mlade”. Na završnoj ceremoniji od 19 časova, predstavili smo se sve aktivnosti održane tokom nedelje. Hotel Strara planina, u nagradnoj igri poklonio je produženi vikend za dvoje za jednog od naših gostiju.


Zbog duga od 26 miliona, Upravna zgrada Vodovoda bez struje | Ist Media\nZbog duga od 26 miliona, Upravna zgrada Vodovoda bez struje\nObjavljeno 1. October 2014. at 14:10 piše Ist Media\nBOR, (IST Media) Borski “Vodovod” u ovom momentu nema problema sa vodom, ali ima sa strujom.\nZbog duga od preko 20 miliona dinara, borska “Elektrodistribucija” je po nalogu preduzeća “EPS Snabdevanje”, obustavila isporuku struje upravnoj zgradi “Vodovoda”.\nKako je za IST mediju izjavio direktor Vodovoda Goran Topalović, nedostatak struje u upravnoj zgradi neće imati posledice prilikom snabdevanja grada pijaćom vodom.\n“Svi objekti sa pumpama imaju struju i monitoringe kojima se prati stanje, i imamo spoljnu kontrolu na terenu”, rekao nam je Topalović.\nOn kaže da se za sada ne vidi rešenje ovog problema, jer “Vodovod” ima velika potraživanja od potrošača, koja teško naplaćuje.\n“Naš dug za struju iznosi oko 26 miliona, a za utrošenu vodu građani nam duguju oko 120 miliona. Sa druge strane, za utrošenu struju, firme duguju oko 40 miliona, od čega je pola nenaplativo ili u reprogramu”, kazao nam je Topalović.


Šumeće tablete izazivaju srčana oboljenja - Otkrivamo - Centar za prirodnu medicinu\nLekovi rastvorljivi u vodi, poput šumećih tableta koje koriste milioni ljudi u svetu, mogu biti uzročnici pojave srčanih bolesti jer sadrže velike količine soli, upozoravaju engleski naučnici.\nNa osnovu istraživanja veće količine lekova rastvorljivih u vodi došlo se do podataka da jedno pakovanje nekih od njih sadrže i višestruko veće količine soli nego što je dnevni preporučeni unos, pa to može dovesti do ozbiljnih posledica poput srčanog i moždanog udara, kažu autori studije koja je objavljena u Britanskom medicinskom žurnalu.\nIstraživanje je pokazalo da pacijenti koji uzimaju lekove sa velikom količinom soli, poput šumećih tableta, imaju za petinu veći rizik da se kod njih desi neko vaskularno oboljene, za razliku od onih koji uzimaju identične lekove u kojima nema soli.\nTakođe, rizik za razvoj visokog krvnog pritiska sa šumećim tabletama ili lekova ratsvorljivih u vodi se uvećava za čak 7 puta, što je zapravo i koren svih ostalih problema, naglašavaju istraživači.\nProblem sa šumećim tabletama je to što sadrže supstancu po imenom bikarbonat, koja im pomaže da se rastvore u vodi, a so je najčešći sastojak bikarbonata.\noboljenja srce štetnost minerali vitamini soda Voda šumeće tablete\n» Karcinogeni - opasnost koja vreba svuda oko nas


Vandali zapalili igralište u centru Kragujevca! [FOTO] - iKragujevac\nVandali zapalili igralište u centru Kragujevca! [FOTO]\nnedelja, 06 oktobar 2013 14:52\nNaš sreski špijun nam je poslao nekoliko fotografija koje ukazuju na zapaljen deo dečijeg igrališta u centru grada! Komšije kažu da je grupa maloletnika sinoć zapalila nekoliko kartonskih kutija na sred igrališta i da se zapalila i plastika od koje je sačinjen centralni deo igraonice (koji je inače predviđen za pesak- ali peska nema već par godina).\nInače, u ovom igralištu svako veče obitava grupa vandala koja rastura, gazi, kida, ruši ovu igraonicu koja je u početku bila sasvim funkcionalna, ali danas izgleda kao neka stogodišnja ruševina.\nKako kažu, igraonica je napravljena od donacija pre samo 4-5 godina i za ovo bi trebalo neko da odgovara krivično, posebno jer se maloletnici ovde okupljaju i svako veče prave galamu, napijaju se, pa i potuku u krugu igraonice, tako da ista nije ni za koga bezbedna posle 20h, naročito za decu.


Raymond Flynn, ambasador\nAmbasador Flynn se obrazovao na Providence koledžu, gde je bio američki košarkaš; On je služio narodu Messachusetts-a u predstavničkom domu u periodu od 1971 do 1978 i u gradskom savetu Bostona u periodu od 1978 do 1983. Od 1984 do 1993, bio je najpopularniji gradonačelnik u istoriji Bostona. On je, takođe, bio i predsednik američke konferencije u odboru gradonačelnika za gladne i beskućnike.\n1993 predsednik Bill Clinton ga je imenovao za ambasadora SAD-a u svetoj stolici. Od završetka njegovog mandata kao ambasadora 1997, on je neumorno radio da ohrabri i podstakne odgovorno državljanstvo kroz nastupe na lokalnim i nacionalnim radio i tv stanicama, i u novinama. Ambassador Flynn je Stemtech-ov savetnik za odnose sa javnošću u pitanjima društvene odgovornosti.\nSpencer M. Reese, advokat\nGospodin Reese je diplomirao na Colorado College-u biznis administraciju i radio je u industriji osiguranja pre nego što je pohađao pravo na Washington univerzitetu. Kada je doktorirao, počeo je svoju privatnu praksu u oblasti prava životne sredine i komercijalnih sporova u Boise, IDaho.\nGospodin Reese je član advokatskih komora država Jute, Ajdaha, Kolorada i Mizurija i aktivni član udruženja saveta pravnika direktne prodaje i odbora za odnose u vladi. On je radio kao savetnik u industriji direktne prodaje i savetovao mnoge kompanije u industriji. Gospodin Reese je Stemtech-ov pravni savetnik po pitanjima zakona direktne prodaje i regulaciji udruženja direktne prodaje.\nA. Wes Siegner, advokat\nGospodin Siegner je advokat u partnerstvu sa Hyman, Phelps and McNamara, stekao je diplomu na Brown univerzitetu i master diplomu iz biologije na univerzitetu u Minnesoti, pre nego što je diplomirao pravo na Cornell univerzitetu.\nSlužio je kao pravni savetnik i portparol za odnose sa javnošću za dodatke ishrani u strukovnom udruženju i kao registrovani lobista za federalna i državna zakonodavna pitanja. Gospodin Siegner je Stemtech-ov pravni savetnik za FDA (hrana i lekovi) i FTC (omiljeni komentari) pitanja usklađenosti


Nezadrživi Štimac, odlični Janković - BasketballSphere\nVladimir Štimac ove sezone igra zaista fenomenalno, može se reći i da je najbolji i najkonstantniji pojedinac u sastavu Efesa.\nSrpski centar u ponedeljak je sa 23 poena (šut za dva 9/13, slobodna bacanja 5/7) i devet skokova doprineo sigurnoj pobedi Efesa nad Sakarijom, u poslednjoj utakmici 10. kola – 83:68 (25:20, 22:17, 20:17, 16:14)!\nŠtimca – koji na 10 prvenstvenih utakmica ima “dabl-dabl” učinak u proseku (14,2 poena i 10,2 skokova) – pratili su Džoš Adams sa 18 i Derik Braun sa 14 poena.\nU gostujućem timu izdvojio se Nikola Janković sa 16 poena (7/10 za dva, bacanja 2/5). Lazerik Džons dodao je 14, a pozajmljeni košarkaš Fenerbahčea Metečan Birsen 13.\nNa tabeli turske Superlige vodi Tofaš sa svih 10 pobeda, slede Fenerbahče i Bešiktaš sa po 8-2, Eskišehir i Efes imaju po 7-3, Darušafaka 6-4, dok su Galatasaraj, Sakarija i Birčevićev Istanbul Bujukšehir u sredini sa 50 odsto uspešnosti.


Android revija » Android malver koji napada uređaje na TOR mreži Android malver koji napada uređaje na TOR mreži – Android revija\nInternet pretnje su pojednako opasne i u Americi i u Evropi jer su usmerene ne samo na velike korporacije, već i na obične korisnike Android pametnih telefona\nPredviđanja za 2014. godinu kompanije Trend Micro izložena u radu Zamagljene granice počinju da se ostvaruju. Pre nekoliko dana otkriven je Android malver koji napada uređaje na TOR mreži (anonimnoj mreži). Ovo je prva pretnja ove vrste, jer su sajber-kriminalci do sada koristili TOR mreže samo za napade na Windows platforme. Zlonamerni programi koji dolaze sa ove mreže ne predstavljaju novost; međutim, njihovo područje delovanja do sada je bilo ograničeno na stone računare.\nKako su i predvideli analitičari kompanije Trend Micro, sajber-kriminalci će tragati za naprednijim načinima za krađu vrednih i privatnih podataka, posebno sa mobilnih uređaja. Nedavno otkriveni malver može da prikupi tekstualne poruke i druge privatne podatke koji su sačuvani u memoriji uređaja. Pored toga, on poseduje i mogućnost da pročita IMEI broj pametnog telefona i zatraži GPS podatke.\nPrema zvaničnom izveštaju kompanije Trend Micro Zarada na digitalnim informacijama, u 2013. godini otkriveno je gotovo 1,4 miliona zlonamernih i visoko rizičnih Android aplikacija. Analitičari procenjuju da će njihov broj porasti na preko 3 miliona u 2014. godini, pre svega zbog toga što je Android jedan od najpopularnijih operativnih mobilnih sistema.\nNaposletku, mobilni uređaji se ne koriste samo za slanje poruka i pravljenje fotografija, pa istraživači kompanije Trend Micro upozoravaju da će se ove godine sajber-kriminalci uglavnom fokusirati na krađu ličnih podataka za prijavu na internet bankarske sisteme. Napredni i poboljšani malveri će postati efikasniji u iskorišćavanju naivnosti, neznanja i opasnih navika korisnika mobilnih uređaja. Jedan od dokaza da se stvari odvijaju u ovom smeru jeste razvoj ransomware programa (vrsta zlonamernog programa koji zaključava sistem) kao što je Cryptolocker, koji je direktno usmeren na korisnike finansijskih usluga.\nStručnjaci kompanije Trend Micro očekuju od korisnika da se u 2014. godini više potrude oko zaštite ličnih podataka koje dele putem interneta. Ovaj izveštaj skreće pažnju na skandal sa Edvardom Snoudenom koji je na kraju dobio i edukativnu dimenziju. On je podigao uzbunu ne samo među korporativnim organizacijama i državnim agencijama, već i među pojedincima koji su postali svesniji koje su posledice krađe podataka.\n„Sve je veći broj uređaja u našim domovima koji su povezani sa internetom, tako da televizori, konzole za igre, frižideri, čak i kamere za praćenje beba postaju deo Interneta stvari. S obzirom da se sve što nas okružuje polako povezuje, mi postajemo sve ranjiviji za napade. Kućni korisnici bi trebalo da imaju naprednija sigurnosna rešenja koja bi im mogao pružati, na primer, dobavljači Internet usluga u čijoj bi se ponudi mogao naći i zaštitni program kao deo paketa internet usluga” – rekao je Mihal Čemjenga, Territory Sales Manager, Trend Micro.\nIstraživači kompanije Trend Micro naglašavaju da je u porastu broj napada kojima je cilj krađa identiteta (takozvani „phishing” napadi), kao i da se javlja sve veći broj pretnji na društvenim mrežama. Analitičari iz Poljske su došli do sličnih zaključaka u izveštaju koji su uradili za Fondaciju za bezbedni sajber-prostor (Fundacja Bezpieczna Cyberprzestrzeń) u kome razmatraju sajber-pretnje koje su usmerene na Istočnu i Centralnu Evropu. Oba ova izveštaja naglašavaju da internet pretnje predstavljaju podjednaku opasnost za evropske i velike američke kompanije i da je jedina razlika među njima to što slučajevi krađe u Evropi privlače manju pažnju medija nego oni koji se dešavaju u drugim delovima sveta.\n„Napadi, i to posebno ciljani napadi, dešavaju se u našem regionu podjednako često kao u Americi. Međutim, zbog toga što se propisi razlikuju, mi obično ne znamo ništa o tome. Američki zakon obavezuje velike kompanije i organizacije da prijave sva curenja podataka. Pravi se nacrt sličnog zakona u EU koji će stupiti na snagu u aprilu. Mi smo svi ranjivi kad su u pitanju isti tipovi ekonomskih i političkih napada, kao i napadi aktivista” – dodaje Mihal Čemjenga, Territory Sales Manager, Trend Micro.\n– See more at: http://www.personalmag.rs/internet/sajber-pretnje-ne-poznaju-granice-i-sajber-kriminalcima-nije-potreban-pasos/#sthash.HiIOdrwJ.dpuf\nAndroid malver koji napada uređaje na TOR mreži was last modified: March 18th, 2014 by Goran Aničić\nAndroid malverAndroid virusiTORTrend-Microvirusi na androidu


Milijaš podigao šampionski pehar, Zvezda pobedom uveličala oproštaj legende [VIDEO] - Sportska centrala\nNaslovna Fudbal Milijaš podigao šampionski pehar, Zvezda pobedom uveličala oproštaj legende\n19 maja 2019. 21:25\nFudbaleri Crvene zvezde pobedom protiv Napretka završili su superligašku sezonu u kojoj su odbranili šampiosku titulu i ostaje im još večiti derbi u pokušaju da na stadion „Rajko Mitić“ posle sedam godina vrate duplu krunu.\nMeč je protekao u znaku šampionskog slavlja i oproštaja Nenada Milijaša, a upravo je Milijaš mogao da postigne prvi gol na meču u 4. minutu. Ipak, ono što je propustio kapiten ispravio je Dejan Joveljić koji se u 12. minutu našao na pravom mestu nakon centaršuta Jirke i savladao Petrovića.\nNapredak je zapretio u 24. minutu, ali je Popović bio na mestu, da bi do kraja prvog dela igre Vukanović i Čaušić imali prilike, međutim rezultat se nije menjao. Uslovi za igru su bili nefudbalski, pa je u finišu prvog poluremena sudija Bojan Nikolić prekinuo meč nekoliko minuta zbog grada.\nPočetkom drugog dela „delije“ su bakljadom i koreografijom proslavile 30 godina postojanja, a nedugo nakon toga prednost je duplirao Jevtović. Nenad Milijaš je napustio igru u 62. minutu ispraćen ovacijama sa tribina, a zamenio ga je Ebisilio koji je u samom finišu postigao i treći gol za šampione.\nTreba reći da je meč još dva puta prekidan u drugom poluvremenu, po jednom zbog dima i nevremena, ali je na kraju ipak priveden kraju.


Trump razočarao Dodika\nPredsjedavajući Predsjedništva Bosne i Hercegovine Milorad Dodik izjavio je da su Sjedinjene Američke Države moćne i da imaju svoje ozbiljne interese, ali da bi jedini interes Srba ovdje trebalo da bude da se sklone izvan glavnog udara američkih geostrateških interesa.\n“Mi smo samo imali nesreću što smo se našli na udaru adminstracije Billa Clintona jer je on htio da pravi karijeru, pa je, sada znamo, Amerika stala na stranu muslimana i Hrvata u toku rata”, rekao je Dodik.\n“Ali, ja imam pravo da govorim, nemam pravo da ćutim i da se povučem, pa taman ispred mene stajala moćna Amerika i njen ljudi”, rekao je Dodik, podsjetivši da se sukobljavao sa američkim diplomatama koji su htjeli da nametnu zajedničku policiju.\nDodik je u emisiji novosadskog Centra za društvenu stabilnost rekao da vjeruje i očekuje da će predsjednik SAD-a Donald Trump zbog unutrašnjih ekonomskih uspjeha ponoviti mandat i da će uspjeti da rasprsne “vašingtonsku močvaru”.\nPredsjedavajući Predsjedništva Bosne i Hercegovine je naveo da je realno bilo da se u SAD poslije izbora Trumpa za predsjednika desi više promjena, te da je srušen mit o američko predsjedniku kao o svemoćnom političaru i državniku, čija je volja dominantna.\nPrema njegovim riječima, u Trumpovom slučaju se pokazuje da to nije američki predsjednik, već da postoji neka “duboka država” koja mu se suprotstavila i nije dozvolila da ima političku i izvršnu ulogu koju treba da ima kao predsjednik.\n“Ali, odlična je vijest što je prekinuta ta linija Clintonovih i demokrata, koji su bili veoma loši i rigidni prema Srpskoj, bez obzira što je za vrijeme vladavine američke administracije demokrata u Daytonu verifikovana Republika Srpska”, dodao je on.\nDodik je istakao da je pogrešna predstava da su Amerikanci ponudili Republiku Srpsku, te dodao da je ona formirana mnogo prije Daytona, 9. januara 1992. godine.\n“Mi smo se za nju izborili. Republika Srpska nije u Daytonu postigla ni međunarodnu verifikaciju, nego ranije, nekoliko mjeseci u Ženevi i Njujorku, gdje je Srpska prihvaćena kao strana u pregovorima o BiH i kao takvu je zastupao Slobodan Milošević u Daytonu”, kazao je Dodik.\nOcjenjujući da “Srbi pokazuju nesalomivo podaništvo velikim i moćnim”, Dodik je istakao da je to nešto što se mora “izbiti” iz kolektivnog ponašanja srpskog naroda i da to “podaništvo mora da prestane”.\nPredsjedavajući Predsjedništva BiH je naveo da je očekivao više od Trumpa, možda iz neke političke zablude, ali i želje da se nešto promijeni, te da se obradovao kada je Trump govorio da američka spoljna politika više neće biti politika miješanja u unutrašnje stvari.\nDodik je rekao da vjeruje da se Trumpovi ljudi ne bave Srbima i BiH, nego to rade neki “recidivi stare američke administracije”, ali da u svakom slučaju treba poštovati veliku Ameriku.\n“Svakako, treba poštovati veliku Ameriku, ali ja ne poštujem kod Amerike to miješanje u unutrašnje stvari, to njihovo nasilje”, rekao je Dodik.\nOn je naveo da samo naivni vjeruju da je Velika Britaija izašla tek onako iz EU, te podsjetio da se to desilo u trenutku kada se pojavio Trump, kada se kao hegemon u EU pojavljuje Njemačka, koja je podredila Evropu svojim interesima.\nNavodeći da postoji u EU strah šta će biti sa Unijom kada ne bude više njemačkog kancelara Angele Merkel i kada francuski predsjednik Emmanuel Macron gubi kod svog naroda, Dodik je ocijenio da Srbi u vezi sa tim ne treba da imaju bilo kakav sentiment.\nOn je dodao da se čini da istorija ponovo igra sa Srbima jer se u pristupnim pregovorima EU i kroz “izmišljena poglavlja” traži “čudo” i nameće priča o Kosovu, te da za neku malu pomoć EU pokušava da modelira Srbe za svoje potrebe.\nSVE IZ TEMELJA: “Vučić nije uzrok propadanja Srbije, on je samo simptom; Nije dovoljno svrgnuti Vučića, Srbija se mora…”\nVUČIĆU SE SMIJE CIJELA REGIJA: Pohvalio se sa tri desetke i jednom devetkom u indeksu, ali kad se bolje pogleda šta je upisano, NASTAJE URNEBES! (FOTO)


SDP sutra predaje zahtev za izglasavanje poverenja Karamarku - Nova Borba\nSDP sutra predaje zahtev za izglasavanje poverenja Karamarku\nHrvatski sabor će najkasnije do 18. juna morati da odlučuje o opozivu potpredsednika vlade i lidera najuticajnije vladajuće HDZ Tomislava Karamarka.\nIzvor: Tanjug/ Jutarnji list\nOpozicioni SDP je najavio da će svoj zahtev predati već sutra, kada će o njemu raspravljati i Komisija za utvrđivanje sukoba interesa.\nČim predsednik parlamenta Željko Rajner dobije zahtev SDP-a potpisan sa najmanje 30 zastupnika, počinje da teče rok od 30 dana u kojemu Sabor mora glasati o Karamarkovoj daljnjoj sudbini u vladi.\nPrema pisanju zagrebačkog Jutarnjeg lista, u SDP-u smatraju da Karamarko mora snositi političku odgovornost zbog interesne povezanosti njega i članova njegove porodice s mađarskim MOL-om, i to preko MOL-ovog lobiste Josipa Petrovića, koji je kućni prijatelj potpredsednika vlade.\nNeposredni povod je objavljivanje ugovora koji je firma Karamarkovove supruge Ane Karamarko imala s Petrovićevom firmom Petrus za savetovanje sve do 31. decembra 2015.\nPetrović je mesečno na račun Drimije Ane Karamarko uplaćivao 2.500 evra za usluge praćenja medija.\nKako su prihodi Petrus savetovanja gotovo u potpunosti bazirani na poslu s MOL-om, tako su i uplate koje su išle na račun Drimije zapravo MOL-ov novac.\nIz ugovora koji je Petrović potpisao s MOL-om vidi se da je nakon angažovanja Karamarkove supruge MOL Petroviću uvećao mesečne isplate, i to za tačno 2.500 evra - iznos koji je kao paušal plaćao Drimiji.\nPrema saborskom Poslovniku, na predlog najmanje jedne petine ukupnog broja zastupnika (njih 30) može se pokrenuti pitanje poverenja predsedniku vlade, pojedinom njenom članu ili vladi u celini.\nTakav predlog mora se odmah uvrstiti na dnevni red. Vlada se u roku od osam dana mora izjasniti o predlogu za opoziv, Sabor o poverenju mora raspravljati i glasati najkasnije u roku od osam dana od dana uvrštavanja predloga na dnevni red, što bi značilo najkasnije do 18. juna ako SDP bude podneo zahtev kako je to i najavio.\nTokom saborske rasprave Karamarko i Tihomir Orešković kao predsednik vlade mogu se uključivati i davati objašnjenja. Da bi se Karamarku izglasalo nepoverenje, za to mora biti većina od ukupnog broja zastupnika u Saboru, dakle njih 76.\nAko SDP-ov predlog za opoziv Karamarka ne prođe, novi zahev ne može biti podnet pre isteka šest meseci.\nPrvi potpredsednik vlade ima isti tretman kao i bilo koji drugi ministar, što znači da njegov eventualni “pad” ne znači automatski pad vlade, kao što je to slučaj kada se izglasa nepoverenje premijeru.\nPremda SDP može sam pokrenuti pitanje poverenja Karamarku, ostavili su i drugim strankama otvorena vrata.\nU Klubu HNS-a su rekli da će se njihovi zastupnici pridružiti inicijativi. Predsednik Laburista Tomislav Končevski je potvrdio da će i tri zastupnika te stranke pridružiti zahtevu za opoziv. Zahtevu za izglasavanje nepoverenja pridružiće se i predsednik HSU-a Silvano Hrelja i dvojica zastupnika te stranke, dok će Klub manjinskih zastupnika, kao i Klub SDŠ-a, kako je rekao Milorad Pupovac, odlučiti o tome do srede.\nPredsednik IDS-a Boris Miletić rekao je “da bi bilo dobro da se glasa o smeni vlade jer su u manje od pola godine uspeli potpuno da blokiraju zemlju.\nS druge strane, u redovima Domoljubne koalicije za sada se ne pokazuje nelojalnost predsedniku HDZ-a Karamarku, a zastupnicima Mosta nije se ni nudila saradnja oko stavljanja predloga za opoziv Karamarka na dnevni red.


Putin izneo plan poboljšanja zdravstvenog stanja nacije\nRuski premijer i predsednički kandidat Vladimir Putin izneo je plan poboljšanja zdravstvenog stanja nacije upozoravajući da se 80 odsto građana ne bavi sportom i rekreacijom, 65 odsto redovno konzumira alkohol i duvan, dok se 60 odsto javlja na lekarski pregled samo u slučaju bolesti.\nPutin je u autorskom tekstu za Komsomolskaju pravdu ocenio da svaki pojedinac treba da bude odgovoran za svoje zdravlje, ali i napomenuo da pacijenti nisu zadovoljni kvalitetom zdravstvenih usluga.\n"Sa obezbeđivanjem konkurentnih plata za medicinsko osoblje takođe je neophodno se u naredne četiri godine proceni stepen njihove stručnosti, kao i da se poboljšaju kvalifikacioni programi", smatra Putin.\nOn je posebnu pažnju posvetio planovima za razvoj domaće industrije lekova podsećajući da je u tu svrhu država već izdvojila 120 milijardi rubalja (tri milijarde evra), kako se taj novac ne bi trošio na uvoz lekova.\n"Moraju se preduzeti mere kako bi se organizovalo tržište farmaceutskih proizvoda i sistem informisanja potrošača. Potom treba raditi sa lekarima i njihovom profesionalnom zajednicom, ali ne sa samim potrošačima", naveo je premijer.\nOn je najavio da će zdravstveni zakonski propisi usvojeni prošle godine u potpunosti biti primenjeni u narednih nekoliko godina.\n"Vlasti će stvoriti uslove za besplatne fizičke vežbe u naseljima i na radnim mestima, uporno i istinski se boriti protiv širenja droge i preduzeti mere za smanjenje potrošnje alkohola i duvana", obećao je Putin.


S&P već decenijama održava popis najvećih kompanija čije akcije uključuje u svoj, verovatno najpoznatiji bezanski indeks na svetu.\nKao takav, ovaj indeks služi za procenu kretanja američke i svetske privrede, a uz njegov sistem vezani su i brojni investicioni indeksni fondovi, jedan od najpopularnijih oblika za rizična ulaganja s dobro pozicioniramim rizikom.\nObjavljeno je da će akcije društvene mreže Twitter od četvrtka ući u sistem indeksa S&P 500, te isto tako ništa manje poznatog indeksa Dow Jones. Ovo znači da će i menadžeri indeksnih fondova sada morati da kupuju akcije Twittera da bi što tačnije reprezentovali ove indekse, pa je akcija Twittera po objavi vesti dobila na vrednosti nešto više od 3 odsto, prenosi Bug.\nTwitter će u S&P 500 indeksu zameniti akciju kompanije Monsanto, proizvođača herbicida, pesticida, kao i genetski modifikovanog semena. Monsanto, je, naime, postao deo nemačkog Bajera, a objavljeno je i kako će se njihovo ime, često vezano uz kontroverze i teorije urote, ugasiti.


Dnevni centar obezbijedio prilagođenu računarsku opremu za korisnike - Opština Berane\nDnevni centar obezbijedio prilagođenu računarsku opremu za korisnike\nJavne ustanove ,,Dnevni centar za djecu i omladinu sa smetnjama i teškoćama u razvoju” Berane i Pljevlja, u okviru projekta „Podrška inkluzivnom obrazovanju i obuci za svakodnevni život“, organizovali su obuku za primjenu Asistivne tehnologije u radu sa djecom sa smetnjama i teškoćama u razvoju. Obuka je u sprovedena u prostorijama Dnevnog centra Berane.\nPredavači seminara bili su Mirjana Lazor, pedagog i Nevena Ivković, AT tehničar iz Škole za osnovno i srednje obrazovanje „Milan Petrović“ iz Novog Sada.\nDnevni centari Pljevlja i Berane su u okviru projekta dobili su asistivnu tehnologiju za rad sa djecom sa smetnjama u razvoju (komunikatore Go-Talk i Tobi, prilagođene tastature, miševe, tablete, računare itd.) kao i poseban softver za rad sa djecom sa smetnjama u razvoju.\nPrema riječima osoblja Dnevnog centra Berane, kroz projekat „Podrška inkluzivnom obrazovanju i obuci za svakodnevni život djece i omladine sa smetnjama i teškoćama u razvoju”, ova ustanova dobila veoma kvalitetnu opremu jednostavne i visoke tehnologije.\nProjekat Podrška inkluzivnom obrazovanju i obuci za svakodnevni život djece i mladih sa smetnjama u razvoju zajednički se implementiran od strane Dnevnog centra za djecu i omladinu sa smetnjama u razvoju Pljevlja i OŠ „Dimitrije Tucović” iz Čajetine, kao jedan od 5 odobrenih projekata u okviru 3. Poziva za projekte prekograničnog programa Srbije i Crne Gore, a koji je finansira Evropska unija.\nRealizacija projekta značajnoje podržana od strane lokalnih partnera –Dnevnog centra Berane, Gimnazije ,,Tanasije Pejatović“, Udruženje roditelja djece sa smetnjama u razvoju ,,Zračak nade”, Udruženje građana Zlatiborski krug i Osnovne škole za obrazovanje djece sa smetnjama u razvoju ,,Miodrag V. Matić“.


Kurc govorio o migrantima, demonstranti ga nazvali "Bebi Hitlerom" - Vijesti.me\nREKAO DA JE NEMOGUĆE PRIMITI SVE IZBJEGLICE\nAustrijski kancelar Sebastijan Kurc savjetovao je Hrišćansko-demokratsku uniju (CDU) u njemačkoj pokrajini Tiringen da ne ulazi u koaliciju sa desničarskom Alternativom za Njemačku (AfD) i podvukao da nije moguć neograničen prijem azilanata u Evropu, već da je neophodna zaštita spoljnih granica EU.\nKurc je sinoć govorio na godišnjem prijemu CDU Tiringen u Erfurtu i podržao njenog lidera Majka Moringa, kojem ne bi savjetovao da uđe u saradnju sa AfD.\nPred oko 3.300 članova CDU, Kurc je na konstataciju da se očekuje da će AfD na pokrajinskim izborima dobro proći i pitanje da li bi Moringu savjetovao da uspostavi koaliciju sa tom strankom, pošto je on sam ušao u saradnju sa Slobodarskom partijom Austrije (FPO) u Beču, odgovorio: "Ne, ne bih mu to savjetovao".\nKurc je poručio da se ne može preslikati politički sistem, i da AfD i FPO ne mogu da se porede, piše Tanjug.\nRekao je da koalicija njegove Narodne partije (OVP) sa FPO nije imala alternativu poslije izbora na jesen prošle godine, jer je Socijaldemokratska stranka (SPO) odbila da bude "mlađi partner".\nKurc je naglasio da je uvjeren da će Moring za Tiringen donijeti ispravan izbor i podsjetio da šef CDU u Tiringenu odbija saradnju sa AfD.\nKurc je na skupu CDU govorio o zaštiti spoljne granice EU, dok su ljevičari ispred hale protestovali protiv njega nazivajući ga "Bebi Hitlerom".\ndanke herr Kurtz!


BiH izvozi jeftine, a uvozi skupe mliječne proizvode – In reformator\nMart 24, 2018 Urednik 357 Views izvoz, mliječni proizvodi, uvoz\nSa izvozom koji je u 2017. bio za oko 23.000 tona veći od uvoza, mljekarska industrija BiH zabilježila je rekordan suficit u vanjskotrgovinskoj razmjeni.\nNa jedan kg uvoza izvezeno je 1,5 kg mliječnih proizvoda, saopćeno je danas iz Vanjskotrgovinske komore BiH.\n“Cijene uvoznog sira često su tako niske da dovode u pitanje njegov kvalitet, te bi potrošači više šanse trebali dati domaćim sirevima, koji kontinuirano osvajaju nagrade na međunarodnim takmičenjima. Podsjećamo da su na nedavnom Balkanskom festivalu sira u Beogradu zlatnu i srebrnu medalju uzeli sirevi iz BiH”, kaže se u saopćenju iz Vanjskotrgovinske komore BiH.\n← Izetbegović: BiH se nalazi na političkoj i historijskoj raskrsnici\nU Sarajevu novi seminar za ponuđače koji učestvuju u postupcima javnih nabavki →


VIDOVIĆ: Smanjenjem poreza u Srpskoj, prema radnicima usmjereno 50 miliona KM | Banjaluka.net\nVIDOVIĆ: Smanjenjem poreza u Srpskoj, prema radnicima usmjereno 50 miliona KM\nMinistar finansija Republike Srpske Zora Vidović rekla je da je ova vlada na početku godine znatno smanjila opterećenje na plate, onako kako nijedna do sada nije u jednom potezu.\nOdgovarajući danas na pitanje novinara na Sokocu kako smanjiti opterećenja na plate i kako to sprovesti u poslovnoj zajednici, ona je podsjetila da je Vlada Republike Srpske smanjila poreze i doprinose i da u regiji ova vlada ima najmanje opterećenje na platu.\n“Mi smo samo smanjenjem poreza uputili 50 miliona KM prema svim radnicima u Republici Srpskoj u realnom sektoru, znači da se to njima poveća plata, a drugo, poslodavce smo oslobodili plaćanja 80 miliona KM prema fondu zdravstva”, izjavila je Vidovićeva.\nOna je dodala da se ta sredstva u budžetu refundiraju Fondu zdravstvenog osiguranja i ta sredstva se dostavljaju.\nPrema njenim riječima, to je bilo značajno rasterećenje, dok se svakodnevno prave analize i radi se na tome da opterećenje bude što manje.\n“Radimo na tome da privrednici u Srpskoj imaju dobar poslovni ambijent i da mogu konkurisati kako u Republici Srpskoj i u okruženju tako i u Zapadnoj Evropi”, istakla je Vidovićeva.\nOna je pohvalila sve izvoznike u Srpskoj, jer je prošle godine izvoz bio izuzetno dobar.\n“Mi smo u jednom momentu imali pokrivenost uvoza izvozom 92 odsto, što Republika Srpska nikada nije imala. Sada je 88 odsto, što je isto zaista visok procenat”, naglasila je Vidovićeva.\nOna je napomenula da se mora pomoći i tim privrednicima da izdrže konkurenciju na evropskom tržištu i da i dalje nastave da izvoze svoje proizvode.\nVidovićeva je podsjetila da je rebalans budžeta Republike Srpske urađen za 350 miliona, što znači da prema stanovništvu ide 169 miliona, prema privredi se povećavaju razne subvencije još za 40 miliona do kraja godine, pored onog što je planirano.\nOna je navela da je nešto sredstava izdvojeno za investicije, te da je izdvojeno 50 miliona KM za jednokratne naknade za najugroženije stanovništvo do kraja godine.\nEU ĆE PREOBLIKOVATI INTERNET: Google, Facebook i druge gigante očekuju promjene\n“DIE PRESSE”: Austriji prijeti nestašica dizela\nŠuput direktor Agencije za bankarstvo Republike Srpske\nVOZAČI NA MUKAMA: Nafta sve jeftinija u svijetu, a u Srpskoj cijene goriva ostaju iste\nKOŠARAC: Ministri iz Federacije blokirali sporazum BiH sa Hrvatskom i Srbijom o gasovodu\nPALE CIJENE NAFTE: Trgovce više brine slabija potražnja od nedovoljnog snabdijevanja\nNESTAŠICA GASA: Njemačka uvodi prve mjere, Zapad se priprema za crni scenario


Škola za 21. vek - Održano četvrto takmičenje u programiranju za osnovce beogradskih škola u okviru programa - SVET KOMPJUTERA\nNa četvrtom takmičenju u programiranju koji organizuje Britanski savet, u okviru programa *„Škole za 21. vek“, đaci iz beogradskih osnovnih škola imali su priliku da da pokažu na koji način su, uz primenu mikrobit uređaja, rešili probleme iz svog okruženja.\nTim učenika škole „Đura Jakšić“ iz Rakovice osvojio je prvo mesto sa pobedničkim projektom „Pametna učionica sa detekcijom zagađenja vazduha“, koji je prikazao na koji način se mogu pratiti uslovi za održavanje nastave usled pandemije, ali i kako se može pratiti kontrola temperature, nivo osvetljenja u učionici uz postavljlen alarm za slučaj potresa i detekciju zagađenja vazduha. Škola „Rade Drainac“ iz Borče zauzela je drugo mesto sa svojim projektom "Solarni pokretni sistem" koji pokušava da ponudi moguće rešenje povećanja efikasnosti solarnih ploča i na taj način poveća proizvodnju električne energije. Dok je treće mesto pripalo školi „Jelena Ćetković“, koja se bavila povećanjem bezbednosti i čuvanja lične imovine dece i njihovih porodica.\nRačunari u obrazovanju - Programiranje za osnovce\nUprkos pandemiji i online nastavi, učenici su uz podršku svojih nastavnika pokazali snalažljivost i posvećenost prilikom osmišljavanja i realizovanja različitih inovativnih projekata. Kako bi se osigurala bezbednost svih učesnika, proces prijave i samo takmičenje održani su onlajn. Odabrano je 12 najboljih timova koji su prezentovali svoje projekte žiriju.\nUčesnicima takmičenja u programiranju obratili su se Branko Ružić, ministar prosvete, nauke i tehnološkog razvoja, Dominik Otvej, zamenik direktora misije Britanske ambasade u Beogradu i Piter Braun, direktor programa za Srbiju i Zapadni Balkan.\nPristup obrazovanju bez diskriminacije, izgradnja novog seta veština korišćenjem digitalnih alata za učenje i premošćivanje digitalnog jaza za svako dete u Srbiji, neki su od prioritetnih ciljeva Vlade Srbije, istakao je Branko Ružić, ministar prosvete, nauke i tehnologije. „Ministarstvo je od početka uvidelo značaj programa ’Škole za 21. vek’, čiji je jedan od glavnih fokusa razvijanje korisnih veština kod osnovnoškolca, ali i obuke koje uključuju nastavnike i direktore škola na području cele zemlje i regiona. Pružajući podršku programu, činimo iskorak ka pametnijoj budućnosti, za svako dete u Srbiji, jer je obrazovanje i razvijanje novih veština ključno za njihov razvoj kao ličnosti, ali i građana“.\nDominik Otvej, zamenik direktora misije Britanske ambasade u Beogradu, zahvalio se đacima, nastavnicima i čitavom obrazovnom sektoru na trudu da svim dečacima i devojčicama pomognu pri razvoju veština neophodnih za tržište rada. „Svako takmičenje u kodiranju je izuzetna prilika da otkrijemo kako mikro:bit kodiranje i veštine rešavanja problema mogu pomoći u podizanju svesti i inspirisati inovativna rešenja za važne globalne probleme, poput klimatskih promena“, rekao je on, čestitajući svim studentima na timskom radu i velikim dostignućima koje su postigli svojim projektima.\nPiter Braun, direktor za Srbiju i Zapadni Balkan istakao je ključne i ohrabrujuće rezultate, koji su postignuti ovim programom. „Do sada je 372.480 učenika sa Zapadnog Balkana prošlo kroz proces učenja i usvajanja kritičkog razmišljanja i veština rešavanja problema, od kojih su 49 odsto devojčice. Od velike je važnosti da program bude u potpunosti inkluzivan, da deca iz ugroženih grupa budu u potpunosti uključeni, kako bismo omogućili svim đacima da se bolje pripreme za buduće karijere, kada će im sve ove veštine biti veoma potrebne“, zaključio je Braun.\nBraun je pohvalio timove đaka i nastavnika jer su novostečena znanja, veštine i kreativnost primenili u rešenjima kojima nastoje da pomognu svojim zajednicama u rešavanju izazova sa kojima se svakodnevno suočavaju.\nO projektu „Škole za 21. vek“\nOd početka implementacije programa „Škole za 21. vek“ u Republici Srbiji u program je uključeno više od 1100 osnovnih škola, a obuku iz oblasti razvoja veština kritičkog mišljenja, rešavanja problema i programiranja kod učenika u okviru programa je do sada uspešno završilo 4400 nastavnika, dok trenutno onlajn obuku pohađa više od 1100 nastavnika.\nPod naletom kripto-rudara, Kazahstan planira izgradnju nuklearne elektrane


Tadić: Oznaku strogo poverljivo tražila Amerika\nPredsednik Srbije i lider Demokratske stranke (DS) Boris Tadić izjavio je u nedelju da je američka administracija tražila da se na dokument o slučaju Miladina Kovačevića stavi oznaka strogo poverljivo.\n"Dobio sam informaciju od premijera Mirka Cvetkovića da nije htenje Vlade Srbije da stavi oznaku strogo poverljivo. To je htenje i zahtev druge strane", rekao je Tadić na sednici Glavnog odbora DS.\nOn je kazao da će se Kovačeviću suditi u Srbiji kada pravni postupak bude prosleđen nadlažnim državnim institucijama.\n"Ovo je zemlja koja štiti međunarodno pravo. Niko u ovoj zemlji ko je izvršio krivično delo na drugoj tački planete Zemlje neće biti siguran", poručio je Tadić.\nTadić je dodao da će, kada postupak bude okončan, javnost biti upoznata sa svim detaljima slučaja Kovačević, koji je posle prebijanja američkog studenta napustio SAD u junu prošle godine uz pomoć zaposlenih u konzulatu Srbije i došao u Srbiju. On je naveo da će Srbija poštovati svoj pravni sistem i Ustav i da neće izručivati svoje građane drugim državama.\nPredsednik Srbije rekao je i da podržava Vladu u svemu što čini da reši spor sa SAD u slučaju Kovačević. On je poručio da Vlada ne štiti privatni interes okrivljenog Kovačevića, već štiti interese Srbije koja je u sporu sa SAD. Tadić je rekao da će oni koji kritikuju mere Vlade preduzete na zahtev američke administracije i predlažu da Srbija ostane u večnom konfliktu sa SAD morati da objasne kako će Srbija moći da izdrži pritiske Amerike u svetskim finansijskim institucijama, "koji mogu da koštaju naše građane stotine miliona dolara".\nOn je poručio da ovakav slučaj više ne sme da se dogodi, jer građani ne mogu da plaćaju cenu neodgovornih predstavnika države.\nDnevni list Borba nedavno je objavio da je Vlada Srbije odlučila da plati 900.000 dolara odštete američkom studentu i 100.000 dolara za kauciju koju je okrivljeni za napad na njega Miladin Kovačević platio da se brani za slobode. List je naveo da je ta odluka proglašena državnom tajnom. Slučaj Kovačević izazvao je napetost u odnosima Srbije i SAD, a za Kovačevićem je izdata i Interpolova poternica.


Ministarstvo privrede izradilo je Nacrt zakona o izmenama i dopunama Zakona o standardizaciji (dalje: Nacrt zakona). U toku je proces prikupljanja mišljenja od strane državnih organa.\nNacrt zakona, pre svega, predviđa izuzetak od primene Zakona o standardizaciji ("Sl. glasnik RS", br. 36/2009 - dalje: Zakon), i to kada su u pitanju granski i interni standardi i srodni dokumenti za proizvode, procese i usluge u specifičnim oblastima kao što su oblasti vojne industrije, odbrane zemlje, železničkog, vazdušnog, rečnog i pomorskog saobraćaja, računovodstvenih usluga i druge, koje za svoje potrebe mogu donositi organi državne uprave, privredna društva i druga pravna lica. Takođe, predviđeno je da se posebnim zakonom i drugim propisima mogu urediti donošenje, označavanje i primena standarda i srodnih dokumenata i druga pitanja od značaja za standardizaciju u navedenim oblastima.\nNacrtom zakona definisana su i značenja pojedinih izraza upotrebljenih u Nacrtu zakona, kao što su: nacrt standarda, nacionalni standard, harmonizovani standard, tehnička specifikacija, nacionalno telo za standardizaciju i javna usluga u obavljanju poslova standardizacije. Osim toga, izmenjene su i definicije pojedinih izraza i usklađene sa novom evropskom regulativom u ovoj oblasti.\nIzmenom je predviđeno da je Institut za standardizaciju Srbije (dalje: Institut) jedino nacionalno telo za standardizaciju u Republici Srbiji. Osnivač instituta je Republika Srbija, za koju osnivačka prava vrši Vlada RS, u skladu sa zakonom. Ministarstvo nadležno za poslove standardizacije daje međunarodnim i drugim organizacijama obaveštenja i informacije o nacionalnom telu za standardizaciju u Republici Srbiji, u skladu sa posebnim propisom. Takođe je predviđeno da se na prava, obaveze, odgovornosti, zarade, naknade i druga primanja direktora i zaposlenih u Institutu, primenjuju opšti propisi o radu.\nNacrtom zakona predviđen je širi delokrug Instituta, uključujući i pružanje stručne pomoći za primenu odnosno ispunjavanje zahteva srpskih standarda i obavljanje poslove sertifikacije, kao što su sertifikacija sistema menadžmenta, osoba i proizvoda, s tim što Institut ove poslove ne može obavljati za potrebe istog pravnog subjekta.\nNacrt zakona predviđa i izmenu da član Instituta ima pravo na poseban popust kod kupovine standarda, srodnih dokumenata i drugih publikacija i plaćanja za neposredno pružene javne usluge koje Institut pruža u obavljanju poslova standardizacije, kao i na druge pogodnosti u skladu sa odlukom o osnivanju i statutom Instituta.\nPredviđeno je da Institut obezbeđuje sredstva za rad iz prihoda koje ostvari naplatom članarina i pružanjem javnih usluga, a ne više naplatom članarine i naplatom usluga. Ova izmena predstavlja usklađivanje sa odredbom člana 17. Zakona o budžetskom sistemu ("Sl. glasnik RS", br. 54/2009, 73/2010, 101/2010, 101/2011, 93/2012, 62/2013, 63/2013 - ispr. i 108/2013), koji predviđa da se neporeski prihodi mogu ostvarivati naplaćivanjem javnih usluga koje se neposredno pružaju pravnim subjektima.\nPredložena je i izmena da će se godišnjim programom rada, čiji je sastavni deo finansijski plan, utvrditi dinamika donošenja standarda i druga pitanja od značaja za rad i finansiranje Instituta. Takođe je predviđeno da se srpski standardi donose na osnovu plana donošenja standarda koji se utvrđuje najmanje jedanput godišnje i koji je javno dostupan. Predviđeno je i da plan donošenja srpskih standarda (pored informacije o broju evropskih i međunarodnih standarda za koje se, na osnovu dostupnih podataka evropskih i međunarodnih organizacija za standardizaciju, očekuje da će biti preuzeti u sistem nacionalne standardizacije) sadrži i dinamiku izrade i donošenja srpskih standarda koji nisu nastali identičnim ili ekvivalentnim preuzimanjem međunarodnih ili evropskih standarda. Takođe, predviđeno je da se sadržina plana donošenja srpskih standarda bliže uređuje odlukom o osnivanju i statutom.\nPored navedenog, predviđena je i izmena kojom se precizira da se nacionalni standardi drugih država mogu koristiti kao osnova za donošenje srpskih standarda samo u slučaju kada ne postoje međunarodni, odnosno evropski standardi u toj oblasti, kao i da se samo u tom slučaju mogu donositi i izvorni srpski standardi.\nPredložena je i odredba kojom je predviđeno da obaveštenje o pokretanju postupka za donošenje srpskog standarda, a kada je to neophodno i za donošenje srodnog dokumenta, kao i obaveštenje o stavljanju nacrta standarda ili srodnog dokumenta, na javnu raspravu, Institut objavljuje u svom glasilu i obezbeđuje svim zainteresovanim stranama pristup tim nacrtima standarda i srodnih dokumenta. Istovremeno, predviđeno je da Institut omogućava učešće svim zainteresovanim stranama, kao i da posebno podstiče učešće onih zainteresovanih strana koje nisu u mogućnosti da ravnopravno učestvuju u standardizaciji (zbog manjeg broja zaposlenih imaju manje stručne i tehničke kapacitete, nemaju stručnjake koji dovoljno poznaju engleski jezik, ne mogu da izdvoje sredstva za nabavku standarda, ne prepoznaju prednosti standardizacije). Predviđeno je i da će se način učešća zainteresovanih strana u standardizaciji, kao i način podsticanja onih zaintersovanih strana koje nisu u mogućnosti da ravnopravno učestvuju bliže urediti internim aktom Instituta.\nNacrt zakona, takođe, predviđa da akt o donošenju, odnosno povlačenju standarda ili srodnog dokumenta donosi direktor Instituta. Rešenje o donošenju i povlačenju srpskih standarda i srodnih dokumenata ne objavljuje se u Službenom glasniku Republike Srbije, kako je to bilo propisano Zakonom, već se informacija o tome objavljuje u glasilu i na internet stranici Instituta. Tako će se u Službenom glasniku objavljivati samo oznake i nazivi standarda na koje se pozivaju tehnički propisi, dok će se informacije o objavljivanju svih standarda objavljivati u glasilu Instituta.\nPredviđen je i izuzetak da, ako se tehnički i drugi propis poziva na standard tako da je ispunjavanje zahteva standarda jedini način da se ispune zahtevi tih propisa, takav standard se u tom slučaju primenjuje kao tehnički odnosno drugi propis. Tehnički i drugi propisi ne mogu se pozvati na standard ako taj standard nije donet kao srpski standard u smislu Nacrta zakona. Izuzetno, ako se u tehničkom ili drugom propisu Evropske unije, čija su načela i bitni zahtevi preuzeti navedenim propisom u skladu sa nacionalnim programom kojim se usvajaju pravne tekovine Evropske unije, vrši pozivanje na evropski ili međunarodni standard koji u istoj verziji nije preuzet kao srpski standard, ovaj propis se može pozvati na evropski ili međunarodni standard.


Kurti potvrdio: "Takse se ukidaju" - BIGportal.ba\nApostolova je za RTK na srpskom jeziku rekla da recipročne mere koje Priština želi da uvede Srbiji ne bi trebalo da pogoršaju odnose izmedju Prištine i Beograda, već bi morale da imaju suprotan efekat – da otklone prepreke koje postoje izmedju dve strane.\n“Reciprocitet kakav god bio ne bi trebalo da pogorša odnose između Kosova i Srbije. Trebalo bi da ima pozitivan efekat, da ukloni ekonomske prepreke Kosova i Srbije. Reciprocitet ne bi trebalo da bude metod međusobnog kažnjavanja”, rekla je ona.\n“Mislim da će on pokrenuti ovaj proces, sistematizovati ga i ubrzati i nadamo se da će krajnji sporazum biti postignut, što je pozitivna stvar u ovom slučaju”, navela je šefica kancelarije Evropske unije u Prištini.\n“Ovo mora da se desi konačnim sporazumom koji treba da bude potpisan i odobren od parlamenata obeju strana. To je naš cilj, a kako ćemo ga postići, pa verovatno paralelnim putevima kojima pružamo podšku tome i to je veoma važno”, rekla je Apostolova.


Zbrinuta petogodišnja devojčica koja je prisustvovala porodičnoj tragediji\nNakon tragedije koja se dogodila jutros u jednoj zrenjaninskoj porodici, kada je žena usmrtila supruga u prisustvu petogodišnje ćerke, ministar Zoran Đorđević naložio je da se detetu odmah pruži adekvatna pomoć.\nMinistar za rad, zapošljavanje, boračka i socijalna pitanja naveo je da je zatražio informacije o slučaju od Pokrajinskog sekretarijata za socijalnu politiku, demografiju i ravnopravnost polova. Nakon toga je saopšteno da je dete na bezbednom i da je adekvatno zbrinuto.\n– Ova porodica nije bila ranije na evidenciji Centra za socijalni rad, ali to ne znači da nećemo da se uključimo. Naložio sam da se odmah pruži adekvatna pomoć detetu. Briga o detetu mora biti na prvom mestu i lično ću se angažovati kako bismo pomogli na najbolji način – poručio je Zoran Đorđević u pisanoj izjavi agenciji Tanjug.\nPROČITAJTE JOŠ: Safet Stan dobio deset godina robije jer je zadavio majku sedmoro dece\nPodsetimo, pripadnici Ministarstva unutrašnjih poslova u Zrenjaninu uhapsili su S. M. (41) iz Zrenjanina, zbog sumnje da je ubila muža. Sumnja se da je ona danas, u jutarnjim satima, u porodičnoj kući u Zrenjaninu, zadala više uboda nožem tridesetdevetogodišnjem suprugu. Muškarac je od zadobijenih povreda preminuo u Urgentnom centru zrenjaninske bolnice.\nRanjeni muškarac preminuo u Urgentnom centru\nZvanično nisu saopšteni drugi detalji ove tragedije, a prema našim saznanjima, ubistvo se dogodilo u najvećem gradskom naselju Bagljaš, gde su supružnici živeli sa maloletnim detetom. Kako saznajemo, zločin se dogodio pred očima njihove petogodišnje ćerke.\nPrema nezvaničnim informacijama, između Stanislave i Branislava je jutros došlo do svađe, posle čega je žena dohvatila kuhinjski nož i njime nekoliko puta ubola muža po telu. Ranjeni muškarac je izašao napolje, kako bi potražio pomoć, ali je pao na zemlju. Tragovi krvi ostali su na mestu na kome je pronađen izbodeni muškarac. Njega su primetile komšije, koje su odmah o tome obavestile policiju i Hitnu pomoć. On je nakon toga prevezen u Urgentni centar zrenjaninske bolnice, gde je preminuo.\nKako saznajemo od istražnih organa, ovo krivično delo je isprva bilo kategorisano kao nasilje u porodici, ali nakon što je Branislav podlegao povredama, preimenovano je u ubistvo.\nŽena je uhapšena u kući, a obavešten je i Centar za socijalni rad koji je preuzeo devojčicu. Istraga je u toku.\nSupružnici Stanislava i Branislav, inače, živeli su u kući, u ulici Heroja Pinkija. Komšije kažu da je Stanislava svojevremeno radila kao nastavnica opštetehničkog obrazovanja u Osnovnoj školi “Petar Petrović Njegoš”, dok je pokojni Branislav bio angažovan kao programer u jednoj uspešnoj programerskoj kompaniji.\nU komšiluku danas niko nije mogao ni da pretpostavi šta bi mogao da bude uzrok ove porodične tragedije. Nezvanično se spominje da do sada nije prijavljivano nasilje u porodici. Njih dvoje, prema svedočenjima pojedinih komšija, svojim ponašanjem prethodnih dana ni na koji način nisu odavali utisak da bi moglo doći do nezapamćene tragedije.\nTagoviBagljaš Policijska uprava Zrenjanin ubistvo Zoran Đorđević\n11/09/2020 у 18:26\nCrni Branislave zašto se nisi odbranio.\n“Gradska toplana” uputila obaveštenje korisnicima daljinskog grejanja\nČetiri poslodavca objavila oglase za zapošljavanje novih radnika


Uslovi korišćenja web lokacije andric.rs i zakonska ograničenja\nPAŽNJA: MOLIMO VAS DA PRE KORIŠĆENJA OVE WEB PREZENTACIJE, PAŽLJIVO PROČITATE SLEDEĆE USLOVE. KORIŠĆENJEM OVE PREZENTACIJE PRIHVATATE POMENUTE USLOVE. AKO NE PRIHVATATE OVE USLOVE MOLIMO VAS DA NE KORISTITE OVU PREZENTACIJU.\nKorišćenje web lokacije\nFirma Andrić Company vas ovlašćuje da pregledate i preuzimate materijale sa ove Web lokacije samo za vaše lične, nekomercijalne potrebe, pod uslovom da zadržite sva obaveštenja o autorskim pravima i drugim vlasničkim pravima koja se sadrže u originalnim materijalima na svim njihovim kopijama. Materijale na ovoj Lokaciji ne možete da menjate na bilo koji način odnosno da ih reprodukujete ili javno prikazujete, izvodite ili distribuirate odnosno na drugi način koristite u javne ili komercijalne svrhe. Zabranjeno je svako korišćenje ovih materijala na bilo kojoj drugoj Web lokaciji ili računarskoj mreži u bilo kakve svrhe. Materijali na ovoj Lokaciji zaštićeni su autorskim pravima i svako neovlašćeno korišćenje bilo kog od ovih materijala sa navedene Lokacije može predstavljati kršenje zakona o autorskim pravima, žigu ili drugih zakona. Ako prekršite bilo koji od ovih Uslova, ovlašćenje koje imate za korišćenje ove Lokacije automatski prestaje, a sve preuzete ili odštampane materijale morate odmah uništiti.\nMATERIJALI I USLUGE NA OVOJ LOKACIJI DATI SU “TAKVI KAKVI JESU” BEZ BILO KAKVIH GARANCIJA, UKLJUČUJUĆI GARANCIJE PRODAJE, PRILAGOĐENOSTI ODREĐENOJ NAMENI ILI NEKRŠENJA INTELEKTUALNE SVOJINE. Obaveze firme Andrić Company u pogledu njenih proizvoda i usluga regulisane su isključivo ugovorima na osnovu kojih se pružaju i ništa na ovoj Lokaciji ne može se smatrati izmenom tih ugovora. Andrić Company ne garantuje za preciznost i potpunost materijala ili usluga na ovoj Lokaciji. Andrić Company može da izvrši promene, u bilo kom trenutku bez prethodnog obaveštenja, u materijalima i uslugama na ovoj Lokaciji ili na proizvodima ili cenama opisanim u njima. Materijali i usluge na ovoj Lokaciji mogu biti zastareli, a Andrić Company se ne obavezuje da će ažurirati materijale i usluge na njoj.\nAndrić Company , njegovi dobavljači ili ostali samostalni proizvođači navedeni na ovoj lokaciji, ni u kojem slučaju nisu odgovorni ni za kakve štete (uključujući, bez ograničenja, štete nastale zbog gubitka dobiti, gubitka podataka ili prekida poslovanja) nastale zbog korišćenja, nemogućnosti korišćenja ili kao rezultat korišćenja ove lokacije, bilo kojih web lokacija povezanih sa ovom lokacijom ili materijala, informacija ili usluga koje se sadrže na nekim ili na svim navedenim lokacijama, bez obzira da li su zasnovane na garanciji, ugovoru, vanugovornoj odgovornosti ili bilo kojim drugim pravnim osnovama i bez obzira na to da li je Andrić Company upoznat ili ne sa mogućnošću nastanka navedenih šteta. Ako zbog korišćenja materijala, informacija ili usluga sa ove lokacije budete morali da servisirate, popravljate opremu ili ispravljate podatke, sami snosite sve na taj način nastale troškove. Ako važeći zakon ne dopušta isključenje ili ograničenje slučajnih ili podsledičnih šteta, navedena isključenja ili ograničenja na vas se ne odnose.\nAndrić Company na ovoj Lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja (Saopštenja) koja prenosite ili šaljete na ovu Lokaciju neće se smatrati poverljivim i onima kojima se ne može slobodno raspolagati. Andrić Company nema nikakve obaveze prema ovim saopštenjima. Andrić Company i osobe koje on odredi mogu da kopiraju, otkrivaju, distribuiraju, primenjuju ili na drugi način koriste Saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe. Lični podaci koje prosledite firmi Andrić Company u svrhu dobijanja proizvoda ili usluga biće tretirani u skladu sa dokumentom Politika privatnosti. Zabranjeno je slanje ili prenošenje na ovu Lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nLogo Andrić Company je zaštitni znak firme Andrić Company i zabranjeno je njegovo kopiranje, neovlašćeno prikazivanje i korišćenje u komercijalne svrhe bez prethodno dobijene dozvole.\nAndrić Company administrira ovu Lokaciju iz svojih kancelarija u Beogradu, Republika Srbija. Andrić Company ni na koji način ne izjavljuje da su materijali ili usluge na ovoj Lokaciji prikladni ili dostupni za korišćenje izvan Republike Srbije a pristupanje ovim materijalima i uslugama iz područja gde je njihov sadržaj nezakonit je zabranjeno. Nije dopušteno korišćenje ili izvoz odnosno uvoz radi izvoza materijala ili usluga na ovoj Lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Republike Srbije. Ako odlučite da pristupite ovoj Lokaciji izvan Republike Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nAndrić Company može revidirati ove Uslove bilo kada ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Sindikati podržavaju pregovore o pristupanju Albanije i Sjeverne Makedonije Evropskoj uniji - Pan-European Regional Council\nSindikati podržavaju pregovore o pristupanju Albanije i Sjeverne Makedonije Evropskoj uniji\nEvropska kofederacija sindikata (EKS) i Panevropsko regionalno vijeće (PERV) snažno pozivaju Evropsko vijeće, koje zasjeda sutra, da otvori pregovore o pristupanju Albanije i Sjeverne Makedonije – da isprave pogrešnu odluku iz oktobra 2019.\n“U interesu je EU da Albanija i Sjeverna Makedonija krenu sa pregovorima o pristupanju” rekao je generalni sekretar EKS-a i PERV-a, Luca Visentini. “Evropska komisija kaže da su obje države ispunile uslove za početak procesa. Otvaranje pregovora može natjerati obje države da nađu bolja rješenja za izazove sa kojima se suočavaju, naročito u vezi dostojanstvenog rada, poštivanja zakona, niskih plata i velikih nivoa neformalnog rada.\n“Pozivamo lidere Evropske unije da urade ispravnu stvar i otvore pregovore o pristupanju. Takođe ih pozivamo da se ne usmjere samo na jedinstveno tržište, već i na ljudska, socijalna i radnička prava, a da sindikati budu sastavni dio ovog procesa.\n“Ponavljamo naš poziv Evropskoj komisji da poboljša nedavno reformisanu politiku proširenja EU, tako što će veću pažnju posvetiti osiguranju pomoći ovim državama da krenu naprijed ka punoj provedbi Evropskog stuba socijalnih prava i UN Plana rada za Održive razvojne ciljeve do 2030., te uz osiguranje punog učešća sindikata kroz socijalni dijalog.\n“Pozivamo lidere Sjeverne Makedonije i Albanije da poštuju temeljna ljudska i radnička prava u skladu sa međunarodnim obavezama, da osiguraju poštivanje vladavine prava i da promoviraju Evropski socijalni model, a naročito da poštuju neupitnu ulogu sindikata i poslodavaca u izgradnji održivih, inkluzivnih i demokratskih društava.”


Srbija i RS obeležavaju Dan srpskog jedinstva, slobode i nacionalne zastave - Novi Standard\nVlade RS i Srbije odlučile su da zajednički praznuju 15. septembar – Dan srpskog jedinstva, slobode i nacionalne zastave, na dan kada je pre 102 godine u Prvom svetskom ratu probijen Solunski front\nSrbija i Republika Srpska danas prvi put obeležavaju zajednički praznik – Dan srpskog jedinstva, slobode i nacionalne zastave. Tog 15. septembra 1918. godine probijen je Solunski front. Svečana akademija večeras u Banjaluci.\nU svim opštinama u Srbiji i Republici Srpskoj trgovi i centralne ulice su okićene Narodnom i Državnom zastavom Republike Srbije. Ovaj praznik će biti zajednički obeležavan u Srbiji i Republici Srpskoj i u svim sredinama u kojima su Srbi širom sveta, simbolizujući jedinstvo srpskog naroda.\nDatum 15. septembar je izabran jer je tog dana, 1918. godine, probijen Solunski front. Najvažnije ulice u Beogradu okićene su sa 4.000 srpskih zastava, a Most na Adi, Brankov, Palata Albanija, Dom Narodne skupštine i fontana na Slaviji osvetljeni su bojama srpske zastave. Zastave su i na svim institucijama u Banjaluci, gde će na platou ispred Hrama Hrista Spasitelja biti održana svečana akademija.\nMinistar odbrane Aleksandar Vulin prisustvovaće u Banjaluci obeležavanju Dana srpskog jedinstva, slobode i nacionalne zastave. Predsednik Srbije Aleksandar Vučić i premijerka Ana Brnabić čestitali su svim građanima Srbije i RS praznik koji se po prvi put obeležava. Rukovodstva Srbije i Srpske dogovorila su na sastanku krajem avgusta u Beogradu o zajedničkom obeležavanju praznika – 15. septembra.\nSlavimo, a to će ubuduće biti i državni praznik, jedinstvo i slobodu, ističe predsednik u izjavi za Tanjug i dodaje da je danas veliki dan za Srbiju, Republiku Srpsku i ceo srpski narod. On je podsetio da danas slavimo dan proboja Solunskog fronta, kada su se, 15. septembra, vojnicima Srbije, koji su prošli kroz pakao Albanije i tokom ratnog sukoba izgubili 50 odsto svojih saboraca, priključili dobrovoljci iz drugih srpskih krajeva.\n„Bilo ih je 10 odsto iz Hercegovine, Bosne, Like, Krajine, Banije, Korduna, svih delova gde su Srbi živeli. Srbin nije mogao da prihvati obavezu da ratuje protiv Srbina i priključio se uz našu jedinu crveno-plavo-belu zastavu, koja nas i danas ujedinjuje”, dodao je on.\nIzvor Politika, 15. septembar 2020.\nBANjALUKA OKIĆENA SA 500 SRPSKIH ZASTAVA\nPovodom praznika – Dana srpskog jedinstva, slobode i nacionalne zastave, koji ove godine prvi put zajednički obeležavaju Republika Srpska i Srbija, ulice Banjaluke danas su okićene sa 500 srpskih zastava.\n– U našem gradu, zastave Republike Srpske i Srbije postavljene su na glavnim saobraćajnicama kroz uži centar grada – saopšteno je iz Gradske uprave Banjaluka.\nIzvor Večernje novosti, 15. septembar 2020.\nPreporučujemoAleksandar VučićBanjalukaDan srpskog jedinstvaRepublika SrpskaSrbija


SRBIJI STIGLA PORUKA IZ KINE: „Ne brinite, šaljemo vam respiratore, maske i drugu opremu“\n„Global tajms“ objavio je na Tviteru poruku portparola kineskog ministra u kojoj je rekao da će Kina čvrsto stajati uz Srbiji i poslati svu neophodnu pomoć.\n„Srbija i Kina su bliski prijatelji. Čvrsto ćemo stajati uz Srbiju u borbi protiv virusa Kovid19 i obezbediti im maske, zaštitnu odeću, respiratore i drugu medicinsku opremu i tamo poslati naše medijske ekspertske grupe“, napisao je portparol ministra spoljnih poslova Kine Geng Šuang, navodi B92.\nAmbasadorka Čen Bo je izrazila nadu da će ti stručnjaci stići u Srbiju do kraja nedelje.\nVučić je rekao da kada je reč o koronavirusu Srbija još nije u situaciji kao neke druge zemlje, ali da to uskoro sledi i da su „oči Srbije sada uprte u Kinu“.\n„Mi ne tražimo novac tražimo nešto što je mnogo više od novca tražimo kinesku ljubav, tražimo vaše ljude da nam pomognu a ovo drugo tražimo da nam omogućite da možemo da kupimoi i beskrajno vam hvala na svemu“, dodao je predsednik.


”Sim Tehnik” ulaže u nove investicije - KVorum.net / Kotor-Varoš -\n”Sim Tehnik” ulaže u nove investicije\nAutor: Slaven Šubara / Datum: 11.08.2017. 09:10\nNačelnik opštine Kotor Varoš Zdenko Sakan posjetio je fabriku mašinskih proizvoda „Sim tehnik“ i u razgovoru sa direktorom Ivom Marićem upoznao se sa aktivnostima i planovima ovog preduzeća.\nNačelnik Sakan je izrazio zadovoljstvo činjenicom da vlasnici ove fabrike konstantno proširuju proizvodne pogone i ulažu značajna sredstva u nove investicije.\n„Zahvaljujući preduzeću „Sim Tehnik“, ali i ostalim privrednim subjektima u mašinskoj i obućarskoj industriji, Kotor Varoš je jedna od rijetkih opština u BiH sa suficitom u izvozu“, naglasio je Sakan.\nRukovodstvo Fabrike mašinskih proizvoda „Sim tehnik“ iz Kotor Varoša je u ovoj godini uložilo oko tri miliona KM za nabavku savremene opreme visokog kvaliteta za izradu mašinskih dijelova.\nPo riječima direktora Marića, u fabrici su trenutno zaposlena 233 radnika, a konstantna ulaganja su neophodna da bi zadržali imidž pouzdanog partnera za sve korisnike usluga.\n„U funkciji je novi proizvodni pogon koji se prostire na površini od tri hiljade metara kvadratnih, a pri kraju je izgradnja nove hale za skladištenje robe na površini od 600 metara kvadratnih“, rekao je Marić.\n„Početkom godine smo zaposlili 15 novih radnika, uložili smo znatna sredstva u novu opremu, a imamo potrebu da zaposlimo još 10 radnika do kraja avgusta“, kaže Marić.\nRukovodstvo fabrike „Sim Tehnik“ će 8. septembra prigodnim programom obilježiti deset godina uspješnog rada i postojanja\nPrethodna vijest: Sakan - Novo naselje Sljedeća vijest: Traži se koncesionar za fabriku vode u Kruševu Brdu


Evropska unija (EU) će sa ukupno 600.000 evra finansirati projekte koji će podržati preduzeća u unapređivanju proizvodnih procesa i kvaliteta proizvoda i usluga, ali i u sertifikaciji i uvođenju relevantnih standarda i konkretnih aktivnosti usmerenih ka osvajanju novih tržišta.\nPravo učešća na pozivu, koji je otvoren do 10. jula 2019. godine, imaju regionalne razvojne agencije, biznis inkubatori, naučno-tehnološki parkovi, klasteri, poslovna udruženja, privredne komore, kao i istraživačke i visokoškolske ustanove sa teritorije koju pokriva EU PRO program.\nEvropska unija na ovaj način pruža podršku unapređenju konkurentnosti i jačanju srpskih preduzeća kako bi se ona ravnopravno uključila na zahtevno evropsko tržište koje pruža velike poslovne mogućnosti, ali nalaže ispunjavanje visokih standarda i spremnost za takmičenje sa konkurencijom.\nU okviru poziva, pojedinačni projekti organizacija mogu da dobiju podršku u visini od 10.000-30.000 evra, dok partnerski projekti dve i više organizacije mogu da budu podržani sa maksimalnim iznosom od 50.000 evra. Prema uslovima poziva, za profitne organizacije neophodno je finansijsko učešće od deset posto od vrednosti projekta.\n„EU PRO takođe ohrabruje organizacije za podršku poslovanju da u svojim predlozima projekata osmisle i predlože aktivnosti koje će imati širi društveni uticaj na zajednice, pružajući primera radi podršku ranjivim grupama ili putem aktvnosti koje su usmerene na zaštitu životne sredine“, rekla je Olivera Kostić, rukovodilac programa EU PRO.\nRazvojni program EU PRO će u periodu od 29. maja do 19. juna 2019. godine održati informativne sesije o javnom pozivu za organizacije za podršku poslovanju.\nRASPORED ODRŽAVANjA INFORMATIVNIH SESIJA U JUŽNOJ SRBIJI\nOnlajn info sesija\nLokalne samouprave koje su obuhvaćene programom uključuju i opštine Preševo, Bujanovac i Medveđu.\nViše informacija o pozivu, kriterijumima za izbor korisnika, načinu konkurisanja, kao i o mestu i vremenu održavanja info-sesija dostupne su na veb sajtu EU PRO-a: https://www.eupro.org.rs/ktext/public-call-for-proposals-for-business-support-organisations\nIzvor: www.eupro.org.rs i Koordinaciono telo


Šest meseci - Redakcijski komentar - Dnevni list Danas\nPočetna » Dijalog » Redakcijski komentar » Šest meseci\nProtesti „1 od 5 miliona“ navršiće 8. juna šest meseci i na političkoj sceni u toku je sravnjivanje, šta su ili nisu promenili u politici Srbije.\n3Piše: Redakcijski komentar 04. juna 2019. 13.48 Izmenjeno: 13.49\nNa početku zime promena je bila zaista dubinska – prvi put u sedam godina Vučićeve vlasti pokazalo se koliko je zapravo kapacitet njegove vladavine istrošen. Bilo je okupljanja i 2016. i 2017, ali sadašnji protesti su bili prvi koji su imali jasan i određen povod. I prvi u kojima su se, bez obzira kako se to tumačilo, pojavili političari opozicije. To je značilo, kako god se predstavljalo u građanskoj javnosti, ali i u propagandi vlasti, da postoji grupa ljudi koja bi mogla da preuzme vlast. Koliko su tim ljudima demonstranti bili zadovoljni ili ne, postalo je tema velikih raspredanja.\nČinjenica je međutim, u koju su mogli da se uvere svi oni koji su se našli makar u jednoj protestnoj šetnji, da se demonstranti nisu baš preterano sekirali oko toga. Nepristajanje na Vučićev način vladanja bilo je njihovo glavno osećanje, sa jasno izraženom težnjom ka promeni.\nŠta će biti sa tom težnjom, postalo je glavno političko pitanje, koje samo na trenutke uspeva da potisnu događaji u vezi sa Kosovom. Od strane vlasti preuzeto je sve što je Vučićev karakter dopuštao da se protesti razbiju, pre svega izlaženjem u susret zahtevima građana, kako je to lider SNS i predsednik Srbije, unapred odredio, pre svega kroz hapšenja lokalnih naprednjaka. I izbegavanjem svake vrste pregovora sa političkim krilom protesta.\nNa početku to je bilo „neću da pričam sa tajkunom i ljotićevcem“, a na kraju „oni neće da pričaju sa mnom, Anasonović je rekla da neće“.\nNakon tog dubinskog potresa, koji je celu političku scenu oslabio, ne ostavljajući u sukobu vlasti i opozicije pravog pobednika, kao glavno ostaje da li će protesti umesto u radikalizaciji, biti završeni pregovorima. Da li se radikalizacija – blokada puteva recimo, odlaže za sledeću izbornu godinu, pa je ponuda za okruglim stolom sa predstavnicima vlasti samo opozicioni manevar?\nDa li će se glavna opoziciona grupacija Savez za Srbiju raspasti tokom leta, pa proteste neće imati ponovo ko ni da izazove ni da zaoštri? Ili je možda moguć i rasplet da do nekog dogovora dođe i da imamo brutalnu ali ipak samo izbornu kampanju za 2020? U ovo poslednje je najteže poverovati. Protesti su podigli lestvicu političkih očekivanja u Srbiji i sa te lestvice, čini se, neće biti silaska bez ozbiljnog razrešenja.\nVečera umesto predstave i štikle na klaviru\n04. juna 2019. u 15.06\n6 meseci,i koji dan.\n6 meseci divljanja.\n04. juna 2019. u 19.57\nStidi se, Ivona.


Polt: Uporeba veta u ovom trenutku nije konstruktivna\nPovodom izjave ambasadora Rusije u Srbiji Aleksandra Aleksejeva da će ta zemlja uložiti veto u Savetu bezbednosti UN ukoliko za rešenje budućeg statusa Kosova ne bude prihvatljivo i za Beograd i za Prištinu, američki ambasador u Beogradu Majkl Polt rekao je da rasprava o upotrebi veta za vreme odlučivanja o budućem statusu Kosova u ovom trenutku nije konstruktivna.\nAmbasador Polt izjavio je daočekuje postizanje konačnog rešenja statusa Kosova u veoma kratkom periodu posle završetka parlamentarnih izbora u Srbiji. Sjedinjene Američke Države do sada su efikasno sarađivale sa ruskim partnerima u okviru Kontakt grupe, rekao je Majkl Polt i zatim naglasio da očekuje da će svi članovi Kontaktu grupe odlučivati o budućem statusu Kosova kao što je zajednički odlučivano da Marti Ahtisari otputuje na Kosovo sa predlogom rešenja odmah posle održavanja izbora 21. januara. Izbori će pokazati u kom pravcu srpski narod želi da ide, a ta odluka može Srbiju da dovede unutar evro-atlanskih integracija ili da je uvede u konfrontaciju sa susedima i međunarodnom zajednicom, rekao je američki ambasador Majkl Polt.\nSaradnja sa susedima posle godina konfrtontacija uveliko traje i na jednom tako osetljivom području kakvo je istraživanje i kažnjavanje ratnih zločina. Srpski sud za ratne zločine objavio je da je u saradnji sa kantonalnim sudovima Bosne i Hercegovine na tragu masovne grobnice u kojoj bi mogli biti ostaci između 670 i 750 osoba sa područja Zvornika. Portparol Tužilaštva za ratne zločine Bruno Vekarić izjavio je tim povodom da se radi o zločinu koji je najmasovniji posle Srebrenice.\nNa pitanje ko bi sve mogli biti počinioci tog zločina, direktorka Fonda za humanitarno pravo Nataša Kandić rekla je da su to uz organizovanu podršku državnih institucija Srbije učinile jedinice srpske dobrovoljačke garde i i Srpske radikalne stranke.


Bez povećanja plata u Velikoj Britaniji do 2021. - Najnovije Vijesti\nBritanski radnici se suočavaju sa najdužim periodom stagnacije plata u posljednjih 70 godina, jer se brza inflacija i smanjena produktivnost najviše odražavaju na plate, saopšteno je iz Instituta za fiskalne studije (IFS).\nZarade u 2021. godini će, po svemu sudeći, biti niže nego što su bile 2008., u vrijeme finansijske krize.\n„Nemoguće je opisati koliko je ovo užasno – više od decenije bez rasta stvarnih zarada“, kazao je direktor IFS-a Paul Johnson novinarima u Londonu. „Ovakav period nismo vidjeli u posljednjih 70, možda i 100 godina“, dodao je on.\nIzvještaj IFS-a dolazi samo dan nakon što je britanski ministar finansija Philip Hammond kazao da će uskoro doći do povećanja minimalne plate u toj zemlji.\nBritanska vlada je reagovala na ovaj izvještaj kazavši da Velika Britanija trenutno ima najviši životni standard u svojoj historiji, te da je predviđen rast raspoloživog priliva domaćinstva od 2,8% do 2021. godine.\nVlada preduzima korake „potrebne da ljudi zadrže što više od svog teško zarađenog novca“, kazala je glasnogovornica britanske premijerke Helen Bower. „Želimo da uradimo još više kako bismo podigli životni standard ljudi“, dodala je ona.\nKancelarija za budžetsku odgovornost je mnogo optimističnija o pitanju britanskih šansi za ekonomski rast. Ona predviđa da će budžetski deficit biti 122 milijarde funti veći nego što se ranije mislilo, a polovina tog iznosa je direktna posljedica Brexita. Nova fiskalna pravila ipak daju ministarstvu finansija dodatnih 27 milijardi funti na raspolaganje u slučaju da bude potrebe za očuvanjem ekonomije.


Priznanje: Predsednik Vukova Goran Nišavić - prvi čovek za američki fudbal u Evropi! - Sportal\nD. Nikolić - Vest objavljena: 21:56 - 20.11.2015\nGoran Nišavić (desno) predaje nagradu legendarnom kvoterbeku Vukova, Andreju Tasiću (arhivska fotografija) Foto: Stare Slike\nNa kongresu IFAF, koji je održan u Kuvajtu, Nišavić je dobio mandat da predvodi američki fudbal u Evropi, čime je velika čast i priznanje ukazano Srpskoj asocijaciji ameirčkog fudbala, ali i američkom fudbalu u Srbiji u celini.\nPosle samo 11 godina od prve ikada odigrane utakmice ovog sporta u našoj zemlji (2003. godine), isto toliko godina dinamičkog razvoja koji je svojom neverovatnom brzinom zadivio celu Evropu, jedan Srbin je dobio poverenje da rukovodi ovim sportom na Starom kontinentu, javlja radosnu vest iz Kuvajta internet sajt srpske kuće američkog fudbala.\nPosle gašenja EFAF (Evropske federacije američkog fudbala), od ove godine njenu ulogu u potpunosti je preuzeo IFAF Evrope, a čast i veliko poverenje da odradi prvi četvorogodišnji mandat dobio je upravo Nišavić. Zanimljivo je da je Nišaviću već bila poverena odgovornost pre postavljanja na mesto predsednika, jer je 2013. godine bio član takmičarskog komiteta IFAF.\n"Ovo je ogromno priznanje, ne samo za mene lično, već i za sve ljude koji se bave ovim sportom u Srbiji. Ovo je dokaz da su naš rad i ostvareni rezultati prepoznati od strane čitave Evrope. Pozicija predsednika IFAF Evrope nije samo priznanje, već i velika odgovornost, jer sa te dužnosti neću predstavljati samo sebe, već i zemlju iz koje dolazim", prve su reči Nišavića u obraćanju medijima posle postavljanja na mesto predsednika IFAF Evrope.\nViše neće brinuti samo o svoj "čoporu", već o američkom fudbalu u Evropi Foto: Stare Slike\n"Svestan sam ogromnog posla koji je ispred mene. Hteo bih da se zahvalim svim ljudima sa kojima sam radio u proteklih deset godina, a sa koima ću i dalje raditi, jer bez njih, njihove energije i uloženog truda, ovo ne bi bilo moguće", istakao je Nišavić.\nNišavić, koji je u američkom fudbalu gotovo čitavu deceniju, rođen je 1973. godine, a posle srednje škole u SAD, završio je i Pravni fakultet u Beogradu. Od 2005. godine, Nišavić je preuzeo organizaciono kormilo Vukova, kod kojih je od tog vremena evidentan napredak svake godine.\nPlasmanom u finale Lige šampiona IFAF Evrope, „čopor sa Ade“ je prethodnog vikenda napravio istorijski uspeh, a u Srbiji već nekoliko godina traje dominacija ovog tima. Nišavić je, uz plasman u finale Lige šampiona, sa Vukovima osvojio još sedam titula šampiona Srbije i pet trofeja namenjenih šampionu regionalne CEFL lige.\nAmerički fudbal IFAF IFAF Evropa Vukovi Beograd Goran Nišavić Srpska asocijacija američkog fudbala


Plutajuće lančanice brane Lim i Potpećko jezero od smeća - Poljoprivredne vesti | Agroklub.rs\nPlutajuće lančanice brane Lim i Potpećko jezero od smeća\nZlatiborski okrug, Reka Lim\nMada je najveća divlja deponija na njenoj obali zatvorena prošle godine i dalje je puno zagađivača, pa je uz pomoć države ubrzan rad na izgradnji Transfer stanice sa reciklažnim dvorištem za tri opštine.\nKod železničke stanice u Bistrici ekolozi su proteklih dana prikupili više od 120 kubika raznog otpada koji je do plutajuće brane na Limu donela reka sa mnogobrojnih smetlišta u gornjem toku kroz prijepoljski kraj i Crnu Goru. Kažu, bilo je tu svega - lešina uginulih ovaca i svinja, plastičnih buradi i flaša, rashodovanih kućnih aparata, granja...\nČešće čišćenje sa lepim vremenom\nLančanica "razvučena" preko Lima, na delu kroz opštinu Nova Varoš, jedna je od tri koje su postavljene jesenas kako bi se reka sačuvala od ekološke katastrofe. Plutajući otpad ovde je prvi put čišćen 4. januara, pa krajem marta. Kako kažu u Eko udruženju "Jastreb" iz Priboja koje je angažovano na ovom poslu, zimus nije bilo moguće organizovati akciju zbog snega i leda koji je okovao reku.\n"Sa dolaskom lepšeg vremena čistiće se češće, a dinamiku radova dogovorićemo sa nadležnima. Tokom proleća radićemo i na uklanjanju otpada između lančanica i po usecima i zalivima, kako bi Lim i njegovo Potpećko jezero spremno dočekali turiste", kaže Siniša Laković iz Eko udruženja "Jastreb".\nKažu, bilo je tu svega...\nNa delu toka Lima kroz Srbiju, od Brodareva do brane HE "Potpeć", jesenas su postavljene tri plutajuće barijere za koje su opštine Prijepolje, Nova Varoš i Priboj dobile 70 miliona dinara pomoći od Ministarstva za zaštitu životne sredine. Prva lančanica je u Jagodnjaku kod Prijepolja, druga ispod železničke stanice Bistrica, a treća, dva kilometra uzvodno od hidroelektrane Potpeć, na mestu gde je jezero najuže.\n"Svrha lančanica je da sabiraju otpad kako ona ne bi plutala po celom jezeru, što je ranije bio slučaj. Kod lančanice u Bistrici smeće smo čistili dva puta, u Potpeći jednom, a uskoro će biti organizovana i akcija kod Prijepolja."\nSmeće se presuje, pa traksportuje na "Duboko"\nIdeja o plutajućim sajlama na Limu "rodila se" nakon ekološkog incidenta u januaru prošle godine, kada je Potpećko jezero na ovom delu bilo zatrpano plastikom i drugim smećom. Gomila otpada ugrozila je tada i rad turbina, pa je u višednevnoj akciji koja je usledila nakon alarma ekologa, iz jezera je izvučeno više od 10.000 kubika raznog otpada.\nNakon toga zatvorena je i divlja deponija Stanjevina, na ulasku u Prijepolje, koja je decenijama bila jedan od najvećih zagađivača, a ubrzani su i radovi na izgradnji Transfer stanice "Banjica" u brdima iznad Lima, na kojoj će se prepakivati otpad iz tri opštine i terati dalje na regionalnu deponiju "Duboko" kod Užica.\n"Otpad koja lokalna komunalna preduzeća prikupe na teritoriji opština Prijepolje, Nova Varoš, Priboj i možda Sjenice, najpre će se presovati na Transfer stanici i potom u specijalnim kontejnerima terati dalje na 'Duboko'. Na taj način njegova zapremina smanjiće se za trećinu, što će doneti uštede u transportu", kaže direktor Regionalne sanitarne deponije "Banjica" koja će gazdovati Transfer stanicom Ljubenko Vasiljević.\nIz jezera je izvučeno više od 10.000 kubika raznog otpada\nTransfer stanica koja teritorijalno pripada opštini Nova Varoš, gradi se u dve faze, a vrednost prve koja je pri kraju, iznosi 92 miliona dinara. Shodno broju stanovnika, opština Prijepolje izdvojiće 25 miliona dinara, Priboj 15 i Nova Varoš 10 miliona, dok je ostatak sredstava obezbedilo Ministarstvo zaštite životne sredine. U drugoj fazi koja počinje uskoro, grade se dalekovod, vodovod i pristupni put od regionalnog puta Bistrica - Priboj, a radove koji koštaju 190 miliona dinara finansiraće država.\nHoće li biti Regionalnog centra za upravljanje otpadom?\nTransfer stanica sa reciklažnim dvorištem gradi se na mestu buduće sanitarne deponije "Banjica", na kojoj radovi tapkaju u mestu skoro deceniju i po. Na njoj se, međutim, u prvo vreme neće raditi primarna selekcija otpada. Uporedo sa radovima na izgradnji Transfer stanice, radi se i na dokumentaciji a za izgradnju Regionalnog centra za upravljanje otpadom.\n"On bi obuhvatao buduću deponiju, reciklažni centar i možda kompostanu u kojoj bi se prerađivao biorazgradivi otpad. Na tim poslovima bi mogli da se ubiraju određeni prihovi, a Regionalni centar bi dao i veliki doprinos u zaštiti životne sredine. Međutim, preduslov je primarna selekcija otpada. Na njoj bi trebalo da rade lokalna komunalna preduzeća, ali se nažalost na tom polju nije daleko odmaklo", kaže Vasiljević.\nČišćenje reke Zagađenje Plutajuće smeće Siniša Laković Lim Ljubenko Vasiljević